Ovog leta u Zrenjaninu: Tijana Dapčević, Tanja Banjanin, Garavi sokak… | ZR KLIK\nZrenjanin- Manifestaciju „Korzo fest“, kao i ostala dešavanja u gradu tokom toplih letnjih meseci najavili su danas direktori zrenjaninskih ustanova Zoran Ljubotina, Goran Marinković i Milan Bjelogrlić, kao i direktor aerodroma Ečka Pavle Marković.\nKorzo fest je manifestacija koja je nastala 2011. godine u okviru aktivnosti Zone unapređenog poslovanja, sa željom da se kroz različite programe u centru Zrenjanina, građanima ponude kulturni i zabavni sadržaji koji će evocirati i vratiti prave vrednosti i uneti pozitivnu energiju.\nManifestacija je tokom prethodnih godina uspela da ostvari svoj cilj, a to je da se građani i gosti grada tokom letnjih dana pre svega zabave i dobro osećaju u glavnoj ulici, gde se u letnjim večernjim časovima sedi u baštama ugostiteljskih objekata ili šeta kao nekada na korzou.\nInicijatori i idejni tvorci bili su Marjan Rončević – preduzetnik i predsednik BID-a, Vlada Đurić iz Kulturnog centra Zrenjanin, Radovan Moldovan iz KUD-a „Pionir”, Viorel Flora – akademski slikar, Zoran Jerković – sportski radnik i Vladimir Vasiljev, tadašnji direktor Gradske biblioteke.\nOve, 2020. godine, program Korzo festa će se održavati od 17. jula do 15. avgusta, svakog vikenda, petkom i subotom, od 19 do 24 časa, najavio je direktor Turističke organizacije grada Zrenjanina Zoran Ljubotina.\n„Planirali smo da ove godine, naravno zahvaljujući Gradskoj upravi, Korzo Fest bude još bolje organizovan i masovnije posećen. Zahvaljujući i drugim ustanovana kulture biće zastupljeno još više programa“, rekao je Ljubotina i podsetio da je počela manifestacija Banatska bajka, koja se ove godine održava po četvrti put, sa raznovrsnim programom koji se održava svakoga dana u Gradskoj bašti, ali i na 21. Banatske vredne ruke.\nDirektor Zoran Ljubotina je naveo samo neke od izvođača koji će nastupati petkom ili subotom na bini kod vodotornja: Garavi sokak, tamburaški orkestar “La banda”, Bijelo dugme Tribute bend, Johny Cash Tribute, Tanja Banjanin, Salsa bend, Tijana Dapčević.\nZa najmlađe program će počinjati u 19 časova i deca će imati priliku da gledaju i uživaju u pozorišnim predstavama, plešu sa plesnim grupama, pevaju sa horovima i učestvuju u slikarskim i radionicama starih zanata. Za njih su angažovani klovnovi i animatori obučeni u likove iz njihovih omiljenih crtaća.\nGoran Marinković direktor Kulturnog centra Zrenjanina rekao je da će, shodno trenutnoj situaciji, svi programi biti održavani na otvorenom prostoru kako bi se smanjio rizik od prenošenja virusa Covid 19\n„Kulturni centar će jednom mesečno organizovani pozorišnu predstavu u letnjem amfiteatru Kulturnog centra, a takođe će se filmske projekcije koje su se do sada održavale ponedeljkom u Gradskoj bašti prikazivati na ovom mestu“, rekao je Marinković.\nGradska narodna biblioteka „Žarko Zrenjanin“ će dati svoj doprinos da se upotpuni program tokom leta u gradu.\n„Ideja je da se u saradnji sa Muzejem piva i kapetanom Nikolom Spajićem, čiji brodić plovi našom rekom Begej organizuje izlet na brodu sa čitanjem zanimljivih naslova. Planiramo da organizujemo promociju filozofije vina uz pomoć enoloag prof. Slobodana Jovića „, rekao je direktor Milan Bjelogrlić.\nSam početak letnjih dešavanja u gradu i manifestacije Korzo fest biće najavljen skokom padobranaca na zrenjaninsko kupalište Peskara, u subotu 18. jula 2020. godine rekao je direktor aerodroma Ečka Pavle Marković, koji je pozvao sve naše sugrađane da posete aerodrom svakog vikenda da vide njihove standardne programa, gde će uskoro i najmlađi moći da učestvuju u radionicama aviomodeliranja.


Namestite radio budilnik na svom telefonu (Android)\nPočetna / Android / Namestite radio budilnik na svom telefonu (Android)\nMobilne telefone sada koristimo za raznorazne aktivnosti, pa između ostalog i za slušanje radio i podkast emisija. Mi smo o tome već naširoko pisali, na primer, po interesantnim aplikacijama za slušanje radia, kao i načinima za slušanje podkasta na telefonu.\nSve aplikacije koje smo predstavili jesu odlične, ali imaju jedan manji nedostatak, a to je nemogućnost da namestite radio budilnik, ili da namestite da se muzika sama ugasi nakon određenog vremena.\nZato vam mi danas predstavljamo aplikaciju koja može baš to. Možete da pustite radio i da podesite koliko dugo želite da svira. To je prilično korisno ako volite da slušate muziku dok tonete u san. Sigurni ste da će se sama isključiti nakon što zaspite. Takođe možete da podesite da vas ujutro umesto razdražujućeg alarma, budi zvuk omiljene radio stanice.\nU pitanje je aplikacija pod nazivom Rad.io.\nAplikacija sadrži mnoštvo radio stanica, koje možete pregledati po zemljama, muzičkom žanru ili popularnosti.\nBroj stanica iz Srbije nije toliko veliki, kao kod drugih.\nNakon što odaberete željenu stanicu, možete je tapom na zvezdicu dodati u omiljene.\nPotom, lako možete klikom na ikonicu sata da uđete u meni za podešavanje budilnika.\nSada, imate dve opcije. Prva opcija Sleeptimer omogućava da pustite radio i podesite nakon koliko vremena će se sam isključiti. Odlično ako želite da zaspite uz zvuke omiljenih pesama.\nDruga opcija Set alarm omogućava da podesite da se stanica automatski sama upali u određenom vremenskom trenutku.\nTapnite na opciju i odaberite tačno vreme buđenje i da li želite da se alarm ponavlja ili ne.\nTo bi bilo to, kao što rekosmo, izbor stanica nije obiman, ali možda baš sadrži one koje vi volite, pa preporučujemo da isprobate aplikaciju.\nPrethodno Kako dodati novog korisnika u Gugl analitiku?\nSledeće Izrada zanimljivih konceptualnih mapa pomoću sajta Coggle


Šef vojne bezbednosti: Ukrajina bi bila nemoćna pred ruskom invazijom – Zavera\nNa 30. godišnjicu osnivanja ukrajinskih oružanih snaga, predsednik Vladimir Zelenski je obukao šlem i pancir kako bi obišao rovove, i sa velikom pompom najavio isporuku novih tenkova, oklopnih vozila i brodova jedinicama angažovanim u borbama protiv ruskih snaga i proruskih separatista.\nSistemi naoružanja pomažu da se održi kakav-takav paritet u iscrpljujućem ratu koji je traje godinama. Ali sve što bi ukrajinska vojska mogla da angažuje ne bi bilo dovoljno da odbije frontalni napad Rusije o kojem uveliko spekulišu i ukrajinski i zapadni zvaničnici. Sa skoro 100.000 vojnika raspoređenih blizu istočnih, severnih i južnih granica Ukrajine, zvaničnici odgovorni za odbranu zemlje priznaju da bez značajnog priliva resursa njihove snage nemaju mnogo šanse.\n„Nažalost, Ukrajina mora da bude objektivna u ovom trenutku,“ rekao je general Kirilo Budanov, šef ukrajinske vojnoobaveštajne službe. „Nemamo dovoljno vojnih resursa za odbijanje frontalnog napada Rusije bez podrške zapadnih snaga.” General Budanov je izneo paklenu viziju ruske invazije koja bi počela vazdušnim udarima i raketnim napadima na rovove i skladišta municije. Vrlo brzo, kaže oficir, ukrajinska vojska bi bila onesposobljena, jer njeno rukovodstvo ne bi bilo u stanju da koordinira odbranu i snabdeva front. Nakon toga, odgovornost bi preuzeli komandanti na terenu i sami nastavili borbu. „Oni bi izdržali sve dok ima metaka,“ naglasio je general. „Borili bi se sa onim što imaju u rukama, ali bez isporuke rezervi, ne postoji vojska na svetu koja bi se oduprla.”\nIako bi Rusija mogla da započne invaziju već u januaru ili februaru, Ukrajina i zapadne obaveštajne službe kažu da nema naznaka da je Vladimir Putin doneo takvu odluku. Tokom video razgovora sa Bajdenom, Putin je odbacio kritike zbog gomilanja trupa na ukrajinskoj granici, prebacujući krivicu na SAD i NATO koji ugrožavaju bezbednost Rusije podrškom ukrajinskoj vojsci. Bajden je potom imao razgovor sa Zelenskim, prenoseći detalje razgovora sa Putinom i svoju podršku ukrajinskom suverenitetu i teritorijalnom integritetu.\nIz kancelarije Zelenskog su rekli da su lideri razgovarali o mogućem suprotstavljanju „hibridnoj agresiji“ Rusije, ali nisu ulazili u detalje. Gomilanje ruskih trupa i teškog naoružanja na granici primoralo je ukrajinske zvaničnike da se suoče sa neprijatnim činjenicama. Američka obaveštajna zajednica procenjuje da Rusija ima planove za ofanzivu sa 175.000 angažovanih vojnika. Ukrajina ima tek nešto više vojnika i oficira u svojoj čitavoj armiji, navodi američko Ministarstvo odbrane. Nadjačana je na kopnu, moru i u vazduhu, raspolažući sa oko 200 aviona u svom vazduhoplovstvu, što je manje od broja borbenih aviona koje je Rusija već rasporedila na ukrajinskoj granici.\nUkrajinski vojnici u rovovima, Donjeck, decembar 2021. (foto: Brendan Hoffman)\nRuske snage uključuju borbeno spremne podmornice i fregate u Crnom moru naoružane krstarećim projektilima i kopnene jedinice opremljene balističkim raketama klase Iskander-M, dok Ukrajina nema ozbiljne protivraketne sisteme. Ruske rakete bi mogle da unište značajan deo ukrajinske vojske za manje od sat vremena, kaže Robert Li, veteran američkog marinskog korpusa. „Ako bi Rusija zaista aktivirala svoje kapacitete, nanela bi ogromnu štetu za veoma kratko vreme,“ dodaje Li. „Može da uništi ukrajinsku vojsku na istoku veoma brzo, za 30-40 minuta.”\nUkrajinska vojska odavno nije respektabilna sila. Elitne ruske trupe su 2014. uspele da zauzmu celo poluostrvo Krim bez ispaljenog metka. Kada su proruski separatisti preuzeli deo regiona Donbas na istoku, Ukrajina je morala da angažuje dobrovoljačke brigade sa malo ili bez vojne obuke. Ali ukrajinska vojska je uspela da se povrati i suzbije dalje akcije pobunjenika. To je učinila uz pomoć zapadnih saveznika. Samo SAD su obezbedile 2,5 milijardi dolara u vojnoj pomoći koja uključuje moderne komunikacije i dronove. U novembru je Amerika isporučila oko 88 tona municije u sklopu vojnog paketa od 60 miliona dolara koji je obećala Bajdenova administracija.\nPredsednik Bajden je nedavno odbacio slanje američkih snaga u Ukrajinu u cilju odvraćanja Rusije. Ipak, u Ukrajini se nalazi 150 američkih vojnih savetnika, kombinacija američkih specijalnih snaga i Nacionalne garde, navode neimenovani zvaničnici američkog Ministarstva odbrane. Još desetak članica NATO-a takođe ima vojne savetnike u Ukrajini, rekli su zvaničnici. U vreme Trampovog mandata, Ukrajinci su prvi put dobili protivtenkovske rakete klase Javelin. Ukrajinska vojska se do sada uzdržavala od upotrebe Javelin-a na bojnom polju, između ostalog da bi izbegla zaoštravanje neprijateljstva sa Moskvom.\nBajdenova administracija je ostala nedorečena na temu dalje pomoći Ukrajini u slučaju invazije. U video razgovoru sa Putinom, Bajden je navodno upozorio da će SAD ići korak dalje od ekonomskih sankcija ako Putin naredi vojnu akciju. Kakvi tačno koraci bi bili preduzeti, ostalo je nejasno, iako retko ko očekuje da će Sjedinjene Države pružiti značajniju vojnu pomoć mimo onoga što je već isporučeno.\nOdsustvo garancija zapadnih saveznika izvor je neprekidne strepnje za ukrajinske zvaničnike. „Oni moraju da odluče da li smo saveznici, i u tom slučaju da nam pomognu, ili da kažu da to nije baš tako,“ naglasio je general Budanov. „Ako civilizovani svet želi da izbegne katastrofu, a ovo će biti katastrofa za sve, potrebna nam je vojno-tehnička podrška sada. Ne sutra, ni prekosutra, ni sledeće godine. Sada.“ Oni koji shvataju da je takva podrška malo verovatna, počeli su da govore o narodnom otporu prema bilo kakvom pokušaju ruske okupacije.\nGeneral Pavljuk je izjavio da Ukrajina ima najviše pola miliona ljudi sa vojnim iskustvom. Ako Zapad ne pritekne u pomoć, rekao je, „započećemo partizanski rat“. „Prošlo je osam godina i imamo puno ljudi sa vojnim iskustvom koji su sa oružjem u rukama spremni da se bore,“ upozorio je general. Jedan neimenovani ukrajinski oficir kaže da će vojska jednostavno otvoriti svoja skladišta i dozvoliti narodu da se naoruža kako bi odbranio sebe i svoje porodice, ako ništa drugo ne preostane.\n(NYTimes-ZTP, foto: USSC)\nTagovi:NATO, EU, Rusija, Putin, bezbednost, Ukrajina, Bajden, general, Zelenski, šef, invazija, vojna


RTS :: Izrael za napredak mirovnog procesa\nSvet Izrael za napredak mirovnog procesa\nutorak, 28. jul 2009, 12:56 -> 13:14\nIzrael za napredak mirovnog procesa\nIzrael daje sve od sebe da bi se postigao mir na Bliskom istoku, istakao izraelski premijer Benjamin Netanijahu u susretu s specijalnom izaslanikom SAD za Bliski istok Džordžom Mičelom. SAD traže obustavljanje izgradnja jevrejskih naselja na palestinskoj teritoriji.\nIzraelski premijer Benjamin Netanijahu rekao je danas specijalnom američkom izaslaniku za Bliski istok Džordžu Mičelu da Izrael čini sve što može da postigne napredak u mirovnom procesu sa Palestincima.\nNetanijahu je sastanak sa bivšim senatarom Mičelom, u Jerusalimu označio kao pozitivan, precizirajući da se diskutovalo ne samo o jevrejskim naseljima na Zapadnoj obali, već i o raznim pitanjima koja se tiču političkog procesa.\nMičel je rekao da je bilo dobrog napretka u razgovorima i da se SAD nadaju postizanje razumevanja s Izraelom, odnosno formiranju osnove za nastavak pregovora sa Palestincima.\nSpecijalni izaslanik je ponovio odlučnost administracije američkog predsednika Baraka Obame postizanju bliskoistočnog mirovnog sporazuma.\n"Vizija predsednika Obame je sveobuhvatan mir na Bliskom istoku, koji uključuje mir između Izraela i Palestinaca, Sirije i Izraela i Izraela i Libana i takođe punu normalazaciju odnosa između Izraela i svih njegovih suseda u regionu. To je naš cilj", rekao je Mičel.\nUoči današnjeg sastanka, stotine jevrejskih naseljenika okupilo se sinoć ispred Netanijahuove rezidencije da protestuje zbog američkog pritiska da Izrael obustavi svu izgradnju u naseljima za Jevreje na okupiranoj Zapadnoj obali.\nNetanijahu za sada odbija da odustane od izgradnje novih kuća u postojećim naseljima, pravdajući se prirodnim priraštajem stanovništva.\nTakav stav Izraela postao je glavni izvor neoubičajene napetosti u odnosima sa glavnim izraelskim saveznikom SAD.\nPredsednik Palestinske uprave Mahmud Abas odbija da se vrati za pregovarčki sto sve dok se Izrael ne obaveže na zamrzavanje izgradnje u naseljima, podignutim na zemlji koju Palestinci smatraju svojom i nameravaju tamo da osnuju svoju državu.


Izvor: IT svet - Arhiva vesti 19.09.2008 - Naslovi.net\nIT svet » Arhiva vesti za petak 19. septembar 2008\nCene Blu Ray diskova i dalje visoke\nIT svet petak, 19. septembar 2008.\nUprkos dominaciji na tržištu optičkih medija svi su izgledi da cene Blu Ray optičkih diskova neće opadati u skorijoj budućnosti. Ovi diskovi još uvek nemaju dovoljno veliko tržište koje bi opravdalo pad njihovih cena navodi Andy Parsons, presedavajući Blu Ray asocijacije. On je dodao da kompanije... »\nMicroNet je najavila sistem za koji navodi da je najmanji na svetu RAID podsistem. Od operativnog sistema nezavistan RaidBank4 uređaj poseduje eSATA i USB interfejse i skladišteni kapacitet od 4TB, sa obećanjem od strane proizvođača o skorom predstavljanju modela kapaciteta 6GB. Zahvaljujući svojim... »\nNovi Sanyo LCD projektor\nKompanija Sanyo je predstavila LP-Z3000 LCD HD projektor kao novi glavni proizvod. Ovaj model poseduje duplo veću brzinu osvežavanja od 120Hz u odnosu na model koji zamenjuje LP-Z2000. Takođe, Sanyo navodi da je u pitanju prvi model sa 5:5 smanjenjem u industriji koji iskorišćava prednost brzine... »\nIBM otvara razvojni centar\nIBM je najavio kreiranje istraživačkog centra čije sedište će biti u Kembridžu, Masačusets. Ovaj istraživački centar će biti posvećen razvoju „društvenog softvera“ i pokrivaće softverske proizvode od korisničkih Web aplikacija do poslovnih komunikacionih alata. IBM-ov centar za društveni softver će... »\nMicrosoft izdao pogrešan update\nKompanija Microsoft je potvrdila da je nenamerno izdala pred verziju Exchange Server 2007 update-a koja može da dovede server u stanje u kojem upada u beskonačnu petlju krahova. Update Rollup 4 za Exchange Server 2007 izdata za korisnike koji update –ove dobijaju preko Microsoft Update i Windows... »\nCray najavljuje desktop superračunar\nProizvođač superračunara Cray naveo je da planira da se udruži sa kompanijom Microsoft i korporacijom Intel sa ciljem razvoja desktop super računara. Takođe, kao iznenađenje ove najave navodi se cena koliko bi koštao ovakav superračunar. On bi se prodavao za $25.000 što je veoma povoljno. Cray CX1... »\nSigurnosna rešenja za virtuelizaciju\nKompanije Symantec i McAfee su pripremile nove proizvode koji su dizajnirani da omoguće sigurnost i zaključavanje softvera koji rade u okruženjima virtuelnih računara. McAfee će uskoro predstaviti Total Protection for Virtualization, prilagodljivo sigunosno rešenje namenjeno pokretanju na... »\nLenovo ulazi na tržište servera\nKompanija Lenovo koja je već dokazana kao PC proizvođač navodi planove za ulazak na globalno tržište servera. Lenovo planira da počne isporuku serverskih sistema namenjenih malim i srednjim preduzećima. Kompanijini novi ThinkServer modeli će biti dostupni u pet različitih single i dual procesorskih... »\nKao što je i obećao Microsoft je predstavio Zune 3.0 softver, update za Zune muzički plejer. Upgrade omogućava svakom Zune plejeru od originalnog modela sa 30GB skladištenog prostora do novih 16GB i 120GB verzija da preuzima numere direktno sa Zune Marketplace preko Wi-Fi-ja. Korisnici mogu i preko... »\nLogitech omnidirekcioni USB zvučnici\nLogitech je predstavio neobičan zvučni sistem u okviru novog modela Z serije. Model Z-5 koristi kombinaciju podešenih prednjih i zadnjih driver-a da bi stvorio jedinstven zvuk. Ovaj zvučnik stvara najbolji mogući efekat u odnosu na uho slušaoca bez obzira gde se on nalazio u sobi, navodi kompanija.... »


decembar, 2017 | Web-Tribune.com - Part 3\nHome / 2017 / decembar (page 3)\n30. decembra 2017.\tU FOKUSU 1\nBivši američki ambasador u Srbiji Vilijam Montgomeri ocenio je da će Srbija u narednoj godini imati vitalnu ulogu u sprečavanju eskalacije bilo kakvih regionalnih sukoba, u situaciji kada su delovi regiona još uvek nestabilni, a spoljne sile pokazuju pojačan interes da utiču na razvoj događaja na Balkanu. „Važno je da se …\n30. decembra 2017.\tTEMA DANA 0\nEvropska unija očekivala je da će dogovor u vezi granica na Balkanu biti model mira, ali da se onda sve urušilo, ocenio je „Njujork Tajms“. „Njujork Tajms“ objavio je tekst o graničnim sporovima koji postoje između bivših jugoslovenskih republika, uključujući Srbiju. Godina na izmaku trebalo je da bude godina u …\n30. decembra 2017.\tZANIMLJIVOSTI 0\nNovopečena mama Heder Frick doživela je takav šok kada je njen suprug presvlačio njihovog sina Džejkoba koji je još uvek beba. Toga dana, Heder je pratila rutinu koju ima sa bebom starom samo 10 nedelja, piše Mirror. Nakon što je promenila pelenu bebi stavila ju je u krevetić kako bi odmorila par sati, nakon čega ga je …\nNaučnici ispituju čudnu pojavu: U okeanima se pojavljuju vrtlozi koji usisavaju sve što im se nađe na putu\nNaučnici ispituju neobičnu pojavu u okeanima južne hemisfere gde je primećen fenomen – manji vodeni vrtlozi, povezani tako da izgledaju kao ogroman vir čiji se delovi kreću u suprotnom smeru. Naučnicima je odavno poznato da u okeanima postoje vodeni virovi, ali nedavno otkriveni parovi imaju vrlo neobične osobine. Kreću se 10 puta …\nHoroskop vam otkriva šta vas očekuje u 2018. godini…\nSaznajte šta vas sve očekuje u 2018. godini, naravno ukoliko verujete astrološkim prognozama. Ako i ne, onda se dobro zabavite otkrivajući koja je to poznata rok pesma posvećena vašem horoskopskom znaku, uz savete astrološkinje Radice Milovanović Astrogrinete. Pesma za sve nas u ovoj godini je: „Uči me, majko, karaj me“- …\nDobro pazite šta radite da ne bude posle da vam nismo rekli Samo jedan dan deli nas od ulaska u 2018. godinu. Sigurni smo da smo svi spremili spisak sa mnogo ličnih želja. Ali, ako je verovati narodnim sujeverjima, postoje neke stvari koje morate uraditi kako bi se te želje …


M. P. 2. avgusta 2020. 11:11\n„U ‘Psihu’ je ključna saradnja kompozitora, reditelja i scenariste, pošto je ceo film oblikovan toliko vešto, da su svi elementi uklopljeni apsolutno savršeno. To je muzika koja je uticala na mnoge kompozitore, kao što je i sam film uticao na mnoge filmske autore“, naglašava Milosavljević.\n„Ništa, međutim, u tom filmu nije slučajno. Hičkok je pre ‘Psiha’ radio vrlo uspešno ostvarenje ‘Sever-severozapad’ u punom koloru, uzbudljivu avanturu koja prati Kerija Granta. Snimajući ‘Psiho’ doneo je produkcionu i umetnički zanimljivu odluku da napravi uslovno rečeno mali film, jer je dosta radio na televiziji koja je ugrožavala filmsku distribuciju. Hičkok je sam rekao da je to film za same filmadžije, pokazao je kako za film nisu važni ni budžet, ni tehnika, nego veština pripovedanja“, navodi naš sagovornik.


Vesić: Za gondolu na Kalemegdanu u budžetu izdvojeno 420 miliona dinara - Beograd - Dnevni list Danas\nPočetna » Beograd » Vesić: Za gondolu na Kalemegdanu u budžetu izdvojeno 420 miliona dinara\nZamenik gradonačelnika Beograda Goran Vesić rekao je danas da je u budžetu Grada za 2020. godinu izdvojeno 420 miliona dinara za izgradnju gondole koja povezuje Beogradsku tvrđavu i parka Ušće, koja će se na upravljenje predati javnom preduzeću Skijališta Srbije.\n3Piše: Beta 29. novembra 2019. 15.19 Izmenjeno: 16.53\n„Beograd će, nakon predaje gondole Skijalištima Srbije, ostati vlasnik u srazmeri sa uloženim sredstvima“, rekao je Vesić novinarima u Skupštini Grada posle usvajanja budžeta za 2020. godinu.\nGondola će biti dužine oko kilometar, stanica će se na jednoj strani nalaziti u blizini pristaništa i Beton hale, a na drugoj na mestu gde je sada skejt park.\nSkijališta Srbije su krajem 2016. raspisala tender za izradu tehničke dokumentacije za izgradnju gondole-žičare radi povezivanja atraktivnih lokaliteta savskih obala, odnosno Beogradske tvrdjave i parka Ušće. Gondola treba da prevozi 3.000 ljudi na sat u oba smera brzinom od dvadesetak kilometara na čas, a vreme putovanja sa jedne strane reke na drugu iznosilo bi pet minuta.\nU planu je da žičara bude opremljena sa 30-35 kabina, svaka od njih mogla bi da primi između 10 i 35 putnika, a biće omogućen i prevoz bicikala i pristup osobama sa invaliditetom.\nU budžetu su predviđena i sredstva za izgradnju jarbola na beogradskom Ušću, gde se spajaju Sava i Dunav, u iznosu od 327 miliona dinara od čega je 56 miliona predvidjeno iz budžeta, a „oko 270 miliona pribaviće se iz sredstava ostalih budžetskih korisnika“.\nPrvobitno je bilo planirano da novi simbol Beograda bude visok čak 120 metara, a onda je odlučeno da ipak bude nešto manjih dimenzija, „samo“ 80 metara, sa zastavom od 30 metara, koji bi bio vidljiv praktično iz svih delova prestonice.\nSmanjena je i njegova cena, umesto ranije najavljenih 407 miliona dinara, u budžetu je predviđeno 327, a ideju za postavljanje jarbola je dao predsednik Srbije Aleksandar Vučić.\nbeogradska gondola, Budžet Beograda, Goran Vesić, Skijališta Srbije\nVesić: Zemljište u Južnom bulevaru prodato za 83 miliona dinara\n29. novembra 2019. u 16.22\nNije mi potrebna gondola.\nNIJEDNA u mom rodnom gradu!\nPogotovo NE ne Kalemegdsnu.\nDa li je on svestan da uništava građevinu staru par hiljada godina,malo mi je što je uništio pola Beograda sad hoće i našu istoriju.On je zreo za posmatranje,pa struka je rekla da se Kališ ne sme uništavati.Bolesno.\nTrebalo bi zakonom propisati da vazne funkcije u nekom gradu moze obavljati iskljucivo neko ko je rodjen i odrastao u tom gradu jer jedino to podrazumeva ljubav prema tom gradu i zelju da bude sto lepsi i uredjeniji i da svoje simbole i svoju istoriju cuva kao sto majka cuva svoje dete. Masovno je u Srbiji slucaj da je gradonacelnik ili presednik opstine neko ko nije rodjen i odrastao u tom mestu i takvi po pravilu samo gledaju kako da se obogate i ako negde i daju pare za opste dobro daju ih u kraj odakle poticu. Zato bi trebalo pokrenuti inicijativu da se zakonom regulise ovo pitanje u interesu i gradova i gradjana.


24sata.info - Vučić: Niko neće štrajkovati glađu ispred EU\nAutor T. C. 23. 10. 2019. • 14:00\nTakva odluka, donijeta uprkos reformskim naporima Albanije i Sjeverne Makedonije, jasno je pokazala regionu da "nije sve do nas", istakao je Vučić u intervjuu za Financial Times.\n"Neću to da radim, niko to neće da uradi", rekao je Vučić.\nNaveo je i da odbijanje EU da započne pristupne pregovore sa dvije balkanske zemlje opravdava njegovu politiku učvršćivanja bližih veza sa Kinom i Rusijom.\nBeograd je, kako napominje ugledni britanski list, spreman da potpiše sporazum o slobodnoj trgovini sa Euroazijskom unijom u petak i također se zalaže za dalju regionalnu integraciju.\nBritanski list konstatuje da bi ovakvi komentari mogli da osnaže strahovanja da EU gubi uticaj na Balkanu pošto se lideri Unije nisu dogovorili o početku pregovora sa Skopljem i Tiranom na samitu prošle sedmice.\nVučić naglašava i da Balkan treba da uradi više po pitanju jačanja regionalne saradnje.\n"Ne možemo da zavisimo od naredne odluke Evropskog vijeća ili od toga da li će holandska vlada odlučiti ovako ili onako ili da li će danska vlada uraditi nešto drugačije od onoga što očekujemo", rekao je Vučić.\nFinancial Times podsjeća da je Vučić prošle sedmice sa premijerima Sjeverne Makedonije i Albanije potpisao deklaraciju o formiranju sporazuma o saradnji po modelu Šengena koja predviđa slobodni protok ljudi, robe, kapitala i usluga između ove tri zemlje.\nBritanski list podsjeća da je Srbija otvorila pretpristupne pregovore sa EU 2014. godine i zaključuje da je blok smatra manje pripremljenom za članstvo od Sjeverne Makedonije.\nMeđutim regionalno nepovjerenje i bilateralni problemi nakupili su se tokom ratova nakon raspada Jugoslavije i predstavljat će izazov za dublju saradnju, dodaje Financial Times.


source.ba | Može li "pauk" odvući policijsko vozilo i ko kažnjava policajce koji prave prekršaje: Dobrodošli su ti primjeri kada građani prijave policajce, ja ih podržavam i tražim da se sankcionišu\nSa Katicom smo razgovarali o tome šta se konkretno promijenilo u MUP-u kako je on ministar, šta se promijenilo na bolje, te šta je to što policija drugačije radi u odnosu na neku raniju garnituru ljudi koji su vodili MUP KS.\nBilo je govora o ubistvu sarajevskih policajaca, razgovarali smo o slučaju koji nije riješen ni nakon godinu dana, te smo se podsjetili šta je do sada napravljeno, te šta se radi.\nRazgovarali smo o tome koliko građani KS imaju povjerenja u policiju, ko može kazniti i sankcionisati policajce ukoliko prave greške i krše zakon, te da li Sarajlije prijavljuju takve slučajeve.\nU nastavku pogledajte cijeli intervju sa Admirom Katicom.\nTagovi: KSAdmir KaticaPolicijaIntervjuMUP KSSarajevo


OSM Televizija - "JAHORINA 365 FEST" OD 29. JUNA OD 1. JULA\nLjetnja sezona u Olimpijskom centru "Jahorina" počeće festivalom "Jahorina 365 fest", koji će na ovoj planini biti održan od 29. juna do 1. jula, u skladu sa planovima o organizovanju turističkih sadržaja tokom cijele godine.\nFestival će, tokom tri dana, predstavljati spoj zabavnih i sportskih manifestacija - od koncerata i di-džej žurki, biciklističkih trka i takmičenja, do trka u štiklama, saopšteno je iz Olimpijskog centra "Jahorina".\nU Olimpijskom centru "Jahorina" već su ugovorili veliki broj priprema sportista i kongresa, a potrudiće se da budu domaćini i mnogim promocijama.\n"Svima smo predočili da, osim prelijepe planine, sjajnih hotela, odličnih ljudi i dobrih domaćina, imamo najveću želju da dovedemo Evropa kup na Jahorinu", istakli su iz Olimpijskog centra "Jahorina".\nJoš iz iste kategorije: « Istočno Novo Sarajevo proslavlja krsnu slavu i Dan opštine Sakserova posjetila Istočno Novo Sarajevo »


RTS: Dobro i za zdrave i za bolesne - neinvazivna stimulacija mozga | Inovium Neuro\nRTS: Dobro i za zdrave i za bolesne - neinvazivna stimulacija mozga\nOvaj članak je prvobitno objavljen na sajtu RTS-a\nNa Vojnomedicinskoj akademiji održan je Simpozijum o kliničkoj neurofiziologiji sa međunarodnim učešćem. Najvažniji predavač skupa i gost Beograda jeste profesor Mihael Niče sa Instituta za neuronauku iz Dortmunda. Predstavljena su najnovija dostignuća u oblasti stimulacije mozga, i kod zdravih i kod pacijenata sa različitim zdravstvenim problemima.\nRTS - Tihomir V. Ilić neuro.rs\n„Šta radimo, stavljamo tu mašinu na glavu, uključujemo blagu struju i tako utičemo na određene moždane funkcije, menjamo aktivnosti nervnih ćelija. Najviše istraživanja sprovodimo kod pacijenata posle moždanog udara, ili onih sa Parkinsonovom bolešću. U zavisnosti od oboljena, protokol najčešće podrazumeva dvonedeljne tretmane jednom ili dva puta dnevno“, objašnjava Mihael Niče iz Instituta za neuronauku u Dortmundu.\nNa Vojnomedicinskoj akademiji metoda neinvazivne stimulacije mozga primenjuje se dvadesetak godina, ali samo u istraživačke svrhe. Stručnjaci iz neurologije, neurofiziologije, fizijatri i mnogi drugi, očekuju da će uskoro biti odobrena jer je dokazano da nema neželjene efekte, a pomaže.\n„Ispitujemo horizonte novih saznanja i saznajemo koliko možemo pod uticajem ove stimulacije u željenom pravcu, na jedna pozitivan način menjati funkcije mozga nakon pojedinih oštećenja, nakon pojedinih bolesti“, kaže prof. dr Tihomir Ilić iz Laboratorija za neinvazivnu stimulaciju mozga na VMA.\nNeinvazivna stimulacija mozga može da se primenjuje i kod zdravih osoba u poboljšanju pamćenja, pažnje, budnosti ili lingvističkih kapaciteta.


Italijanski predstavnik ovim trijumfom obezbedio je plasman u Top 16 fazu u kojoj će igrati u grupi sa Virtusom iz Bolonje i Partizanom.\nBudućnosti iz Podgorice bio je potreban poraz Trenta, međutim kako je ekipa Nikole Brienze ostvarila pobedu, Podgoričani više nemaju šanse za prolaz dalje.\nPartizanova grupa još nije kompletirana pošto se čeka trećeplasirana ekipa iz grupe C. Tamo je sve otvoreno i u poslednjem kolu ćemo saznati da li će to biti Uniks, Breša, Nanter, Huventut ili Darušafaka.\nTrento je do pobede nad Unikahom predvodio Džejms Blekmon sa 19 poena, Alesandro Đentile je ubacio 17, dok su po 12 imali Keli i Paskolo.\nU poraženom sastavu Brisuela je ubacio 14, Adams 13, Vačinski 11 poena, dok srpski košarkaša Aleksa Avramović nije bio u timu.


Mićiću srebro, peta medalja za Srbiju u Minsku | RADIO DELTA PORTAL\nReprezentativac Srbije u rvanju slobodnim stilom Stevan Micić osvojio je srebrnu medalju u kategoriji do 57 kilograma na Evropskim igrama u Minsku.\nOn je u finalu izgubio od Amiraslanov Mahira iz Azerbejdžana, a za Srbiju je to peta medalja na Evropskim igrama.\n“Ponosan sam što sam predstavljao Srbiju na ovom takmičenju i što sam uspeo da za Srbiju osvojim medalju. Puno mi znači, ali znam da puno znači i ljudima koji me podržavaju i verujem da će ova medalja doprineti razvoju rvanja slobodnim stilom u Srbiji”, rekao je Micić.\nOn je istakao da će mu iskustvo iz Minska mnogo značiti u pripremama za prvenstvo sveta, koje će biti održano u septembru.\nMićiću je medalju uručio generalni sekretar Olimpijskog komiteta Srbije i član Izvršnog odbora Evropskih olimpijskih komiteta Đorđe Višacki.\nStarovićeva u finalu na 500 metara\nStarovićeva je mesto u A finalu izborila direktno iz kvalifikacija, pošto je ubedljivo trijumfovala u svojoj trci izveslavši deonicu od 500 metara za 1 minut 47 sekundi i 522 hiljadita dela.\nStarovićeva je u jednosed na 500 metara praktično „uskočila” pred sam početak takmičenja u Belorusiji, s obzirom da prvobitno nije bilo planirano da učestvuje u toj disciplini zbog četverca, već je u takmičenje u K1-500 ušla posle povrede Nikoline Moldovan.\nBabić je na takmičenju koje je ujedno i Evropski šampionat poražen od branioca titule.\nOn nije uspeo da obezbedi polufinale i prvu medalju Srbiji na velikim takmičenjima posle 24 godine, odnosno od bronze Slaviše Popovića na Svetskom prvenstvu u Berlinu.\nPrethodni članakPočinje EP za košarkašice, Srbija startuje protiv Belorusije\nSledeći članakOstojić i zvanično ostaje u Partizanu!\nMatić kapiten Junajteda?


Referendum u RS sve izvjesniji\nProcedure oko referenduma o Sudu i Tužilaštvu BiH u entitetu RS su završene. Vijeće za zaštitu vitalnog nacionalnog interesa Ustavnog suda RS ocijenilo je da osnova Bošnjaka za osporavanje referenduma nema. U prvim reakcijama i Bošnjaci i aktuelna vlast u RS, ali i opozicija kažu da je ova odluka očekivana. Međutim priča o ovom referendumu i njegovom održavanju još nije završena jer bi konačnu riječ o njemu trebao dati Ustavni sud BiH.\nOdlučujući o zahtjev Kluba Bošnjaka za utvrđivanje povrede vitalnog nacionalnog interesa zbog odluke o raspisivanju referenduma o Sudu i Tužilaštvu BiH, Vijeće za zaštitu vitalnog interesa pri Ustavnom sudu Republike Srpske, ocijenilo je da osporenom odlukom nisu povrijeđena prava iz okvira zaštite vitalnog nacionalnog interesa bilo kojeg konstitutivnog naroda.\n„Odluka o raspisivanju republičkog referenduma se, prema ocjeni Vijeća, ne odnosi na pripadnike nijednog konstitutivnog naroda pojedinačno, te ne sadrži odredbe kojima se diskriminišu ili favorizuju pripadnici nekog od ovih naroda. Odluka nema nacionalni predznak, već se, nezavisno od njihove nacionalne pripadnosti, podjednako odnosi na sve građane, koji slobodno disponiraju svojim pravom da učestvuju na referendumu“, kaže se u saopštenju Vijeća.\nKlub Bošnjaka u Vijeću naroda RSu julu ove godine pokrenuo je pitanje zaštite vitalnog nacionalnog interesa. Kako je ova zahtjev odbačenod strane Vijeća naroda 29. jula , o njemu se morao izjasniti i Ustavni sud RS-a.\nPredsjedavajući kluba Bošnjaka u Vijeću Naroda Republike Srpske Mujo Hadžiomerović ocijenio je da s obzirom na ranije odluke Ustavnog suda ova odluka je očekivana.\n„Ovo je samo još jedna potvrda koliko je pravosuđe u RS neovisno. Nakon ove odluke mi sada možemo ići dalje u traženju pravnog lijeka, kojeg ćemo iskoristiti pred Ustavnim sudom BiH“, kazao je Hadžiomerović.\nZa poslanik Saveza nezavisnih socijaldemokrata (SNSD) u parlamentu Republike Srpske Milana Kovača odluka Vijeća entitetskog Ustavnog sudasamo potvrđuje da su SNSD i parlamentarna većina radili u skladu sa Ustavom izakonom.\n„Možda se ova odluka nekome ne sviđa,neko može tvrditi da je to povreda nacionalnih interesa, ali to je politički, a ne pravni stav", istakao Kovač\nMoram da izrazim zadovoljstvo što je Ustavni sud potvrdio ispravnost odluke Narodne skupštine, čime je potvrđeno da nismo prekršili nijedan zakon i da nikoga nismo ugrozili svojom odlukom, kazao predsjednik Narodne skupštine RS Nedeljko Čubrilović.\nOpozicija u RS je bila protiv održavanja referenduma jer smatraju da je i ovo bila samo još jedna od priča za skretanje pažnje javnosti sa ozbiljnih ekonomskih i socijalnih problema.\nNakon odluke Ustavnog suda RS-a , stvar je jasna da je referendum o sudu i tužilaštvu BiHlegalan i legitiman i on bi se trebao održati 50 dana od objavljivanja ove odluke u službenom glasniku, kaže poslanik SDS-a Vukota Govedarica.\n"Moja procjena je da će lider SNSD-a Milorad Dodik praviti razne eskivaže da do referenduma ne dođa. Ukoliko ipak bude održan referendum bojim se da će rezultat biti nula. Imaćemo referendum poput onog Ciprasovog koji smo vidjeli nedavno u Grčkoj", smatra Govedarica.\n„Za mene je ova odluka Ustavnog suda očekivana. Pozivam ljude iz SNSD-a da provedu referendum. Imaju odluku Ustavnog suda. Svima nama nek je Bog na pomoći. Ništa drugo nemam da kažem", kazao je lider Narodnog demokratskog pokreta Dragan Čavić.\nPoslanik Partije Demokratskog progresa u NS Branislav Borenović smatra da je odlukom Vijeća Ustavnog suda RS-a samo stvoren problem za vlast na koji način da se izvuče iz priče o referenudamu.\n„Niko ne govori o tome šta će biti nakon što se održi referendum o Sudu i Tužilaštvu. Više se stvara atmosfera kako da se iz svega ovog izađe sa što manje političke štete, koja je nažalost veće nanesena RS od Milorada Dodika“, kazao je Borenović.\nPotpredsjednik NS Senad Bratić, inače član SDA,rekao je da je odluka ko će podnijeti apelaciju Ustavnom sudu BiH donesena prije nekoliko dana na sjednici Predsjedništva ove stranke u Banjaluci.\n„Apelaciju Ustavnom Sudu BiH mogu podnijeti ili član Predsjedništva BiH Bakir Izetbegović ili članovi Doma naroda parlamentarne skupštine BiH. Tako da ima više osoba koje mogu to uraditi“, kazao je Bratić.\nPrema Odluci Narodne skupštine Republike Srpske, referendumsko pitanje glasi "Da li podržavate neustavno i neovlašćeno nametanje zakona od visokog predstavnika međunarodne zajednice u BiH, posebno nametnute zakone o Sudu i Tužilaštvu BiH i primjenu njihovih odluka na prostoru Republike Srpske?". Po zakonu o referendumu i građanskim inicijativama nakon održavanja referenduma zakonodavna vlast dužna je u roku od 60 dana da provedu tu odluku. Samo odgovora na pitanje kako se to misli izvesti ukoliko referendum bude pozitivan još nemaniko.\nKo o čemu - SNSD o samostalnosti RS\nJedan od posljednjih Dodikovih trzaja\nVjeruje li još neko u Dodikovu priču o otcjepljenju?\nOdlukom o referendumu prekršen prevashodno Ustav RS\nBeograd i referendum: Vučić da utiče na Dodika\nVučić o referendumu: Ne mešam se, ali Dodik da razmisli\nBrisel jasno upozorio: Reforme, a ne referendum\nDa li će Dodik poslušati Vučića i odustati od referenduma


Zemlje Zapadnog Balkana potpisaće regionalni sporazum o romingu – Bankar.me\nZemlje Zapadnog Balkana potpisaće regionalni sporazum o romingu\nApril 1, 2019 BIZNIS, REGION, SVE VIJESTI Leave a comment\nZemlje Zapadnog Balkana trebalo bi da na Digitalnom samitu, koji se ove sedmice održava u Beogradu, potpišu regionalni sporazum o romingu.\nIz Savjeta za regionalnu saradnju (RCC), koji podržava taj događaj, saopštili su da su građani Zapadnog Balkana, poslovni ljudi, putnici i studenti jednoglasni kada je u pitanju smanjivanje cijena rominga u regionu, odnosno da mu se raduju i smatraju korisnim.\n„Za privrednike matematika je jasna. Većina njih, odnosno 70 odsto, smatra da bi ukidanje cijena rominga na Zapadnom Balkanu imalo pozitivan uticaj na njihovo poslovanje i podstaklo ga“, navodi se u saopštenju.\nAnketa RCC-a, u kojoj su građani Sarajeva, Beograda, Tirane, Podgorice, Skoplja i Prištine odgovarali na pitanje šta za njih znači Zapadni Balkan bez rominga, pokazala je da se svi slažu da su cijene rominga prepreka prilikom putovanja u inostranstvo.\n„Građani su sa nama podijelili priče o visokim telefonskim računima kada su na putu zbog cijena rominga, koje povećavaju i premašuju cijeli budžet za putovanje, tvrdeći da roming više neće koristiti i da se nadaju da će pojeftiniti“, rekli su iz RCC-a.\nNeki su kazali da bi bilo dobro da prilikom prelaska granice u regionu ne moraju da razmišljaju o tome da li je prenos podataka u romingu uključen ili ne.\n„Građani su saopštili da se raduju ukidanju rominga na cijelom Zapadnom Balkanu i da ga smatraju važnim jednako kao i slobodno kretanje“, dodaje se u saopštenju.\nVlade zemalja Zapadnog Balkana su zajedno sa RCC-om prošle godine radile na novom regionalnom sporazumu o romingu, kojim bi trebalo da bude obuhvaćeno svih šest ekonomija i kojim se u prvoj fazi cijene rominga dodatno smanjuju da bi konačno bile ukinute.\nNa taj način se, kako je objašnjeno, otvara put za smanjivanje cijena rominga i sa Evropskom unijom (EU).\n„Kada ministri potpišu sporazum, biće to jasna poruka da je region posvećen evropskim vrijednostima, isto kao što evropske vrijednosti treba da budu prisutne i na Zapadnom Balkanu“, dodali su iz RCC-a.\nNovi regionalni sporazum o romingu dio je rezultata u oblasti povezanosti Višegodišnjeg akcionog plana za regionalni ekonomski prostor Zapadnog Balkana na koji su se lideri iz regiona obavezali na samitu Zapadnog Balkana u Trstu u julu 2017. godine, kao i agende prioriteta podržane na samitu EU i Zapadnog Balkana u Sofiji prošle godine.\nNa Digitalnom samitu, koji se u četvrtak i petak održava u Beogradu, okupiće se učesnici iz vlada, međunarodnih institucija, kompanija, organizacija koje djeluju na nivou zajednice, akademske zajednice, kao i pojedinci iz regiona i Evrope.\nOni će razgovarati i predložiti inovativne pristupe u politici, prikazati najsavremenije tehnologije, razmijeniti ideje i otkriti najnovije digitalne trendove.\nSamit, čiji je domaćin Vlada Srbije, otvoriće generalna sekretarka RCC-a, Majlinda Bregu zajedno sa srbijanskom premijerkom Anom Brnabić i evropskom komesarkom zaduženom za digitalnu ekonomiju i društo Mariyom Gabriel.\nSkup će okupiti tri hiljade ucesnika iz 30 ekonomija. Predviđeno je da 200 govornika predstavi najnovije trendove u IT-u.\nSporazum obavezuje potpisnike da ne prelaze maksimalno utvrđene maloprodajne i veleprodajne cijene roming usluga.\nDo 1. jula 2021. godine cijena razgovora u regionu trebalo bi da iznosi koliko i u domaćem saobraćaju.\nU prvoj godini prelaznog režima, sporazum će za građane Srbije značiti smanjenje cijena razgovora u romingu 27 odsto u odnosu na postojeći sa Crnom Gorom, Sjevernom Makedonijom i Bosnom i Hercegovinom (BiH).\nZa roming u Albaniji umanjenje je čak 85 odsto.\nPrelazni režim za usluge u romingu će važiti od 1. jula ove godine i trajati do 30. juna 2021.\nNajkasnije do 1. jula 2021. godine maksimalne maloprodajne cijene rominga u regionu Zapadnog Balkana biće dovedene do nivoa cijena u skladu sa pravilom “kao kod kuće” koje se primenjuje u EU.\nPOJMOVICijene roaminga u regionu roaming u regionu\nPrevious Kako i gdje možete zamijeniti oštećeni novac?\nSljedeći Zakup aerodroma: “Mrtva trka” između Francuza i Arapa\nBez roaminga u regionu od 1. jula\nZapadni Balkan bez rominga od 1. jula 2021. predstavlja korak bliže snižavanju cijena rominga sa EU


"Sprovođenje projekta izgradnje metroa je apsolutni prioritet" | Glasnacije.rs\nDRUŠTVO, EKONOMIJA, INFO, POLITIKA\n“Sprovođenje projekta izgradnje metroa je apsolutni prioritet”\non 21. December 2020.\nBeograd — Ministar finansija Siniša Mali održao je danas u Palati Srbija prvi sastanak Radne grupe za realizaciju projekta “Izgradnja beogradskog metroa”.\nMinistar je ovom prilikom istakao da je sprovođenje projekta izgradnje beogradskog metroa apsolutni prioritet i dodao da je neophodno da svi članovi radne grupe, kao i uključene institucije, budu u potpunosti posvećene ovom poslu. Kako je rekao, decenijama unazad se pričalo o tom projektu, ali niko nikada ništa konkretno nije uradio. Dodao je da je sada prilika da se sprovede istorijski važna stvar za grad Beograd, upravo kao što je urađeno i sa projektom Beograd na vodi.\nMali je na sastanku obavestio članove radne grupe da će u drugoj polovini januara biti potpisan Sporazum o razumevanju između Vlade Republike Srbije, Grada Beograda, kineske i francuske strane, kojim će se prvi put ozvaničiti saradnja francuskih i kineskih kompanija na ovom projektu. Kako je Mali istakao, nakon potpisivanja Sporazuma, srpska delegacija posetiće francusku kompaniju Alstom, gde će članovima delegacije biti predstavljena rešenja za dizajn vagona.\nPrema postojećim dogovorima, francuska strana će biti zadužena za elektromehaniku, a kineska strana će se baviti građevinskim radovima na izgradnji metroa.\nPodsećamo da je pre nekoliko nedelja ministar finansija Siniša Mali potpisao Sporazuma o saradnji u oblasti sprovođenja prioritetnih projekata u Republici Srbiji sa francuskim ministrom za spoljnu trgovinu Frankom Risterom, navodi se u saopštenju Ministarstva finansija.


Zećirović: Tražićemo poništenje svih nedavnih kupoprodaja - Radio Sto Plus\nZećirović: Tražićemo poništenje svih nedavnih kupoprodaja\nPredsednik Gradskog odbora Stranke pravde i pomirenja (SPP) Edin Zećirović ukazao je danas na dva različita slučaja, za koje tvrdi da su primeri malverzacije javne imovine u Novom Pazaru.\nOn je na konferenciji za novinare rekao da će sutra na sednici Gradske skupštine pokrenuti procedure za pravno poništenje svih odluka koje se odnose na kupoprodaju imovine u poslednjih nekoliko meseci.\n„Pri sprovođenju licitacija favorizuju su određene osobe, te da se na taj način krši nekoliko zakona koji regulišu oblast prodaje ove imovine. Mi sumnjamo u regularnost tih procesa, a građanima ubuduće savetujemo da dokumentaciju za razne licitacije predaju u prisustvu advokata i overenu kod notara“, rekao je Zećirović.\nOn tvrdi da je jedan građanin 1998. godine kupio određenu parcelu na Dugalića brdu, za koju je dobio i građevinsku dozvolu, ali da je skupštinskom odlukom 2002. godine ta kupoprodaja poništena, a parcela kasnije data u zakup drugim osobama, bliskim tadašnjoj vlasti.\nDrugi primer se odnosi na tvrdnju Amela Husovića da mu je nedavno iz koverte izvučen jedan od papira, te da mu je na taj način onemogućeno učešće na licitaciji za kupovinu lokala u centru grada, uz obrazloženje da mu je nepotpuna dokumentacija.\nZećirović je istakao da će se ovim slučajevima u narednom periodu baviti detaljnije.\n6 avgusta, 2021 u 12:27 am\nDal je znao za ovu kradju nas gradonacelnik Nino , covek kako ga opisuju sa „mnogo dobrim ahlakom.“ Kako je covek sa mnogo dobrim ahlakom gromobran lopovima i pljackasima ?


Ostali sportovi - Streljaštvo: Isidora druga, Marija treća na 3.kolu Kupa Srbije\nStreljaštvo: Isidora druga, Marija treća na 3.kolu Kupa Srbije\nNapisano u kategoriji Ostali sportovi, 2 marta, 2015\nProteklog vikenda je u Novom Sadu,u novom strelištu sa 33 mesta na sajmištu, održano poslednje 3.kolo Kupa SS Srbije iz vazdušnog sportskog oružja, za mlađe kategorije.\nOd sedam pionirskih takmičara SD „Pančevo 1813“, najuspešnija je bila najmlađa Marija Aleksić, koja je s ličnim rekordom od 185 krugova osvojila treće mesto i novih osam bodova, i plasirala se za finalni meč za 10 najboljih pionirki, koji će biti održan 28.marta u Smederevu. Nastupili su i Anastasia Grujoski sa 171, Mina Mihajlović sa 169, Ivana Vislavski sa 165, David Dautović sa 168, Nikola Advigov i Stefan Mihajlov sa po 167 krugova, što nije bilo dovoljno za osvajanje finalnih bodova.\nOd pet mlađih juniora SD „Pančevo 1813“, najuspešnija je bila Isidora Stojanović, koja je sa 391 krugom osvojila drugo mesto i 10 novih bodova, i takođe se plasirala za finalni meč od 10 najboljih mlađih juniorki iz standardne vazdušne puške, koji će biti održan 29.marta u Smederevu.\nNastupili su i: Bojana Nikolić sa 362, Anastasia Grujoski sa 324, Đorđe Jovčević sa 559 i David Dautović sa 532 kruga, što je bilo nedovoljno za plasman u finalni meč, ali će svakako koristiti u pripremi za naredna takmičenja za Prvenstvo Vojvodine u Novom Sadu, 21.marta i Prvenstvo Srbije u Smederevu 4.aprila. Tada će im se pridružiti i Miroslav Milošev koji je nastavio da trenira, i koji će pojačati ekipu mlađih juniora.


Ravnanje atarskih lenija: I Sefkerinci sproveli akciju uređenja atarskih puteva (video) - GLAS OPOVA\nRavnanje atarskih lenija: I Sefkerinci sproveli akciju uređenja atarskih puteva (video)\nI Sefkerinci sproveli akciju uređenja atarskih puteva\nSEFKERIN, 1. april 2021 – Uz podršku lokalne samouprave i mesne zajednice, treća po redu akcija ravnanja atarskih lenija sprovedena je u Sefkerinu. Nakon okupljanja kod crkvene porte sa trakorima i mehanizacijom, sefkerinski poljoprivrednici su natočili gorivo koje finansira lokalna samouprava, a zatim podeljeni u više grupa zaputili se na dogovorene lokacije u ataru.\nAkciju su ispratili funkcioneri lokalne samouprave, predsednik opštine Miloš Markov i njegova zamenica Anka Simin Damjanov, pokrajisnki poslanik Predrag Ginculj, predsednica mesne zajednice Sefkerin Kristina Krunić i član Saveta mesne zajednice Stevan Stankov.\nIspred učesnika akcije Ivan Petrov je rekao da su atarski putevi tokom zime devastirani i da će tokom ove akcije osim sefkerinskog atara, verovatno preći i na palilulsku stranu, gde Sefkerinci, takođe imaju dosta poseda.\n„Nakon zimskog perioda putevi nisu baš sjajni, ima dosta rupa i mi ćemo u ovoj akciji uraditi sve atarske puteve u Sefkerinu, odziv je solidan, podelili smo se u šest ekipa i ako budemo uspeli radićemo i na palilulskoj strani gde imamo dosta njiva“, izjavio je Petrov.\nPredsednik opštine Miloš Markov je izrazio zadovoljstvo što se akcije odvijaju po planu pred prolećne poljoprivredne radove.\n„U Sefkerinu nastavljamo trend uređenja lenija i dobro je što uprkos sa izazovima vremena i kišnih perioda koji su bili, ova akcija može da se nastavi na samom početku poljoprivredne sezone. Polako zaokružujemo celu našu opštinu, ovo je treće mesto po redu i nakon toga nam ostaje još samo Opovo. Dobro je što su se poljoprivrednici Sefkerina brzo organizovali, što imaju jasan plan šta hoće i kako hoće da urade i što će danas, nadam se, zaokružiti ovu katastarsku opštinu“, rekao je Markov.\nAkcije uređenja atarskih puteva sprovedene su u Sakulama, Barandi i Sefkerinu, a ostalo je još samo da se odradi u Opovu.\nSrpska liga Vojvodina 25. kolo: U Sakulama bez golova\nKabinet predsednika opštine: Uskršnja čestitka Miloša Markova\nApril 19, 2021, 21:22


Rent a car Pavlović Šabac, Aranđelovac\nRent a Car agencije Arandjelovac\nRent a car Pavlović Vam nudi kompletnu rent a car uslugu po najpovoljnijim cenama. Naša vozila možete iznajmiti u Šapcu, na aerodromu Nikola Tesla kao i na lokaciji u Beogradu koja Vam odgovara. Kilometraža je ograničena na 200km/dnevno, nakon toga svaki pređeni kilometar se obračunava po ceni od 0.08€. Depozit za vreme trajanja najma je obavezan i plaća se pri preuzimanju vozila. Na raspolaganju smo Vam za sve potrebne informacije.


BalkanMagazin :: MRTVI PACIJENTI NISU DOBRI ZA KOMUNIKACIJU I MARKETING\nMRTVI PACIJENTI NISU DOBRI ZA KOMUNIKACIJU I MARKETING\nčetvrtak, 16. decembar 2010 00:32\nPortparol francuske farmaceutske grupe smatra da 500 mrtvih predstavljaju samo šest promila pacijenata koji su upotrebljavali lek i da je takav rashod sasvim prihvatljiv na industrijskom planu (foto: dr Servije i njegova bolnica)\nU utorak 14. decembra, poslanici Socijalističke partije Francuske tražili su, u Skupštini, stvaranje komisije koja će istražiti aferu "Mediator". U pitanju je lek farmaceutske kompanije "Servije" (Servier) koji je, prema procenama, usmrtio više od 500 ljudi od 1976. do 2009. godine, dok je oko 3.500 pacijenata lečeno od posledica uzimanja ovog leka. Više od 150 miliona prodatih kutija "Mediatora" (5 miliona pacijenata) bile su, većinom, namenjene dijabetičarima koji su imali višak kilograma. Inače, tokom devedesetih godina prošlog veka, lek je već bio zabranjivan u više zemalja (Švajcarska, Španija, Italija, SAD…), a u Francuskoj tek od novembra 2009. godine.\nSporni lek zabranjen još u prošlom veku izvan Francuske\n"Servije", francuski proizvodjač leka, inače druga farmaceutska grupa zemlje, nedavno se pronašao na crnoj listi Agencije za zdravstvene proizvode (Afssaps). Žak Servije, vlasnik firme odbio je svaku odgovornost i pronašao savršenu odbranu, trudeći se da politizuje dogadjaj. Po njegovoj izjavi, čitava afera je izmišljena, a porodice 500 mrtvih nemaju drugi cilj, nego da napadajući lek, napadnu francusku vladu. Portparol farmaceutske grupe nije bio manje maštovit nego njegov gazda, rekavši da tih 500 mrtvih predstavljaju samo šest promila pacijenata koji su upotrebljavali lek. On smatra da je takav rashod sasvim prihvatljiv na industrijskom planu, ali da je na komunikacijskom i marketinškom planu, u pitanju katastrofalan podatak.\nPo rečima stručnjaka, u pitanju je izuzetno veliki industrijsko-zdravstveni skandal, nalik skandalu sa krvlju zaraženom virusom Side, upotrebljenom za transfuzije. Ako se bolje pogleda čitava afera, videće se, da je kao i sa zaraženom krvlju, u pitanju novac kojega odredjeni ljudi neće da se odreknu, uprkos saznanju da će tako poubijati nevin narod. Komisija koja daje zeleno svetlo za lekove sastoji se, većinom, od stručnjaka koje dobro plaćaju farmaceuti. Zato oni, uprkos knjizi Mediator, koliko mrtvih ? Irene Frašon, lekara iz Bresta, nisu ni pokušali da dovedu lek u pitanje, mada se, u profesionalnim krugovima, već znala istina o "Mediatoru".\nFrancuski predsednik, Nikola Sarkozi, čak je, neposredno pred prošlogodišnje zabranjivanje smrtonosnog leka "Mediator", okačio oreden Legije časti na grudi Žaka Servijea zahvalivši mu se rečima: "Nacija vam se zahvaljuje. Vi ste živa reklama za lek. Kao biznismen, često ste bili oštri sa francuskom administracijom. Kritikovali ste mere, norme, strukture i imali ste pravo".\nSrećom te u Francuskoj postoje "mere, norme i strukture", a ne samo profiti milionera i njihovih zaštitnika, pa ne može da se registruje svaki mišimor kao farmaceutsko čudo. Onome koji to uspe, sledi orden Legije časti.


Od danas prednost pri javnim nabavkama u BiH imaju domaće firme – Portal gorazdeonline.ba\nU Goraždu poplavljene ulice, voda i blato u kućama\nDvojica zatvorenika pobjegla iz zatvora u Ustikolini, policija intenzivno traga za njima\nNaslovna/Novosti iz BiH/Od danas prednost pri javnim nabavkama u BiH imaju domaće firme\nNovosti iz BiHUncategorized\nGorazde Online Send an email 1 lipnja, 2020\nOd danas, pa do 1. juna/lipnja 2021. godine, primjenjuje se Odluka o obaveznoj primjeni preferencijalnog tretmana domaćeg u procentu od 30 posto radi suzbijanja posljedica pandemije koronavirusa na ekonomiju Bosne i Hercegovine. Odluku je inicirao premijer Federacije BiH Fadil Novalić, a donijelo Vijeće ministara Bosne i Hercegovine 29. maja ove godine.\nNa ovaj način pomaže se domaćim kompanijama u dobijanju poslova u postupcima javnih nabavki i, kako je to premijer Novalić naglasio, podstiče domaća privreda i osigurava značajna pomoć u spašavanju velikog broja radnih mjesta, te osigurava spašavanje i održavanje privrede u Bosni i Hercegovini.\nPrema odluci, prilikom obračuna cijena ponuda, ugovorno tijelo je obavezno umanjiti cijene domaćih ponuda za preferencijalni faktor domaćeg od 30 posto u postupcima javnih nabavki u narednih godinu.\nOvu značajnu mjeru za domaću privredu prethodno su usaglasili predsjedavajući Vijeća ministara BiH, premijer Federacije BiH i predsjednik Vlade Republike Srpske.\nOdluka je donesena iako je Agencija za javne nabavke BiH ranije imala stav da “nema osnova za postupanje po podnesenoj inicijativi”, saopćeno je iz Ureda premijera Federacije BiH.


Panel eksperata pozitivno ocenio Strategiju kulturnog razvoja Novog Sada\nIzvor: Radio 021, 12.Okt.2018, 13:54\nPanel eksperata zadužen za izbor i rad evropskih prestonica kulture pozitivno je ocenio dugoročnu Strategiju kulturnog razvoja Novog Sada.\nDobro je ocenjena i saradnja sa drugim prestonicama kulture. Kako se navodi u izveštaju panelista, ona je "dobro struktuirana sa jakim fokusom na jugoistočnoj Evropi".\n"Značajni napori su učinjeni i oni uključuju učestvovanje u različitim projektima EU, saradnju sa partnerima pomirenja, kao i na međunarodnom nivou", >> Pročitaj celu vest na sajtu Radio 021 << navodi se u izveštaju.\nPanel eksperata Evropske komisije, zadužen za izbor i rad evropskih prestonica kulture, pozitivno je ocenio dugoročnu Strategiju kulturnog razvoja Novog Sada i sa vrlo afirmativnim pristupom dao pozitivne ocene o napretku projekta Evropska prestonica kulture...Dobro je ocenjena i saradnja sa drugim...


Na snazi žuti meteo alarm, temperature u minusu sa stalnim padavinama - Bor GRAD INFO\nNa snazi žuti meteo alarm, temperature u minusu sa stalnim padavinama\nurednik\t нов 28, 2018 271 0\nSrbiji je na snazi „narandžasti” i „žuti” meteoalarm, a RHMZ je izdao meteorološko upozorenje, jer se u većini mesta očekuje formiranje snežnog pokrivača oko pet centimetara, a u jugozapadnim i centralnim krajevima do 10 centimetara.\n„Žuti” alarm na snazi je u Bačkoj, Banatu, Sremu, Beogradu, Pomoravlju i Istočnoj Srbiji. „Narandžasti” je na snazi u Šumadiji, Jugoistočnoj, Jugozapadnoj Srbiji i na Kosovu i Metohiji, prenosi Tanjug.\nPrema prognozi za narednih sedam dana, u Srbiji će do subote će biti hladno sa slabim, a od petka i umerenim jutarnjim mrazem i najvišom temperaturom oko nule ili malo iznad toga.\nU većini mesta u Srbiji pada sneg i neophodan dodatni oprez vozača zbog mraza u jutаrnjim i večernjim sаtimа poledice nа mostovimа, preko plаninskih prevojа i svim putevа gde je kolovoz vlаžаn, saopštio je Auto-moto savez Srbije(AMSS).\nPrema najava meteorologa, snežni prekrivač na putevima, u nižim predelimа iznosiće oko pet santimetara, dok se u plаninskim predelimа očekuje dа visinа dostigne i 10-15 cm.\nIz AMSS upozoravaju da ovаkve vremenske prilike vrlo često dovode do usporene vožnje, kаo i obаveznu upotrebu zimske opreme.\nU Boru narednih dana veoma hladno sa snegom.\nNajhladnije biće u petak kada temperatura neće prelaziti – 6 stepeni.


Ministar Nenad Popović: Za inovativne kompanije 2,7 miliona evra\nPosted on 2. avgusta 2017. at 18:28 by Ist Media\nBOR (IST Media, Aleksander Ilić, S.T. foto: Tanjug) Ministar za inovacije i tehnološki razvoj u Vladi Srbije, Nenad Popović, izjavio je danas u Boru da je raspisan konkurs za inovacione delatnosti za koji će Vlada Srbije izdvojiti 2,7 miliona evra.\nPrema njegovim rečima, „Fond za inovacionu delatnost“ raspisao je konkurs koji je otvoren i traje do 1. septembra.\n„Želeo sam da baš u Boru, inženjerskom, rudarskom i metalurškom centru promovišem konkurs na kome će moći će da učestvuju sve kompanije koje se bave inovativnom delatnošću”, izjavio je Nenad Popović.\nOn je objasnio da se konkurs sastoji iz dva programa za koja kompanije mogu da apliciraju.\nPrema njegovim rečima, prvi je program za mlade start-up kompanije do tri godine starosti, a njima se dodeljuje do 80 hiljada evra za razvoj inovacija, dok je drugi namenjen svim kompanijama koje razvijaju inovacionu tehnologiju, koja može da bude konkurentna na tržištu, i da će se za tu namenu izdvojiti do 300 hiljada evra.\n„Imamo mlade inženjere i naučnike, želimo da im pomognemo da otvore svoje kompanije, da im u jednom eko-prostoru omogućimo da imaju i saradnike koji mogu da im pomognu kako da lakše prodaju svoj proizvod, da imaju punu podršku da se bave onim što najbolje znaju, a to su inovacije”, rekao je ministar Popović.\nKazao je da ovaj program dodeljuje bespovratna sredstva u iznosu do 80 hiljada evra, s time da je obaveza aplikanta da učestvuje sa 15 odsto bužeta celokupnog projekta koji prijavljuje.\nZa program koji ima za cilj dalje razvijanje već postojećih preduzeća kako bi se izašlo na globalno tržište i ušlo u strateška partnerstva predviđeno je do 300 hiljada evra, s time da aplikant ima obavezu da sufinansira projekat sa 30 odsto budžeta.\nDirektor Fonda za inovacionu delatnost, Ivan Rakonjac, pojasnio je da se detaljnija objašnjenja o projektima mogu naći na internet adresi inovacionifond.rs.\nPredsednik Opštine Bor Aleksandar Milikić je naglasio kako se vidi da je Bor jedan od velikih industrijskih centara što i dokazuje poseta ministra Popovića, jer je ovo ministarstvo upravo to i prepoznalo, a da razvoja nema bez inovacija i novih tehnologija.


Polovni Ausa kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ausa\nPolovna Ausa kamioni na prodaju\nOvo su rezultati pretrage polovnih Ausa kamioni mašina koje su za prodaju. Ausa kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ausa kamioni u Brend sekciji.\nAusa D1000APGodina registracije: 2014, Snaga motora: 114, Boja: orange\nAusa 1000APGodina registracije: 2016\nOvde je kompletna lista polovnih Ausa kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ausa kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ausa kamioni koje Vas interesuju.


O nama – Centar za kreiranje politika i strategija\nŠta je CKPS?\nNaša priča počinje tokom 2017. godine, kada su se osnivači Centra udružili u neformalnu grupu u cilju sprovođenja projekta EkoDom. Uspeh ovog projekta bio je osnova za nastanak organizacije i nastavak zajedničkog rada.\nRešavanjem društvenih problema bilo jedne ulice, zajednice, grada ili čitave države predstavlja zahtevan, težak i često dugotrajan proces. Čak i kada žele nešto da promene, građani se uglavnom susreću sa problemima poput nedovoljne stručnosti, problema sa nalaženjem podrške za svoje inovativne ideje, kao i sa njihovom realizacijom. Iz tih razloga naš Centar teži da ponudi i izađe u susret svojim znanjima, entuzijazmom i željom za radom svima kojima je pomoć neophodna. Zato naš glavni cilj predstavlja zajedničko stvaranje što boljeg društva, kroz učešće velikog broja građana.\nTim CKPS čini osmoro mladih, ambicioznih, vrednih ljudi, spremnih da uče i napreduju, kako bi mogli što više da doprinesu rešavanju problema u našem društvu. Saznajte ko su oni i uverite se u njihovu stručnost!\nSa kime smo sarađivali?


Tužilac za Insajder: Protiv investitorke nelegalnog objekta na Pančićevom vrhu podignuta optužnica | Insajder\nNelegalni objekat na Pančićevom vrhu Foto: Insajder\nOsnovno javno tužilaštvo u Brusu podiglo je optužnicu protiv investitorke nelegalnog objekta na Pančićevom vrhu Snežane Mitković iz Smedereva, potvrdio je za Insajder tužilac Milan Mihajlović. Ona se tereti za krivično delo gradnje bez građevinske dozvole za koje je zaprećena novčana i zatvorska kazna od jedne do osam godina. Optužni predlog je predat nadležnom sudu koji bi trebalo prvo da ga ispita, a zatim, ukoliko ga potvrdi, da zakaže termin početka suđenja u roku od 30 dana.\nOptužnica protiv investitorke Snežane Mitković iz Smedereva, podignuta je godinu dana nakon što je protiv nje Ministarstvo građevinarstva podnelo krivičnu prijavu za nelegalnu gradnju na Pančićevom vrhu na Kopaoniku.\nInvestitorka koja se, kako je otkrio Insajder, u različitim dokumentima različito potpisivala - i kao Mitković i kao Matković - tokom tog perioda nije se nijednom pojavila na zakazanim saslušanjima u tužilaštvu u Brusu. Zbog toga je tužilac iz Brusa dao policiji nalog za njeno privođenje uz zahtev da bude saslušana u Smederevu.\nKako je Insajder već objavio, umesto na zakazanom saslušanju u Brusu 15. aprila, ona se sa advokatom pojavila pred tužilaštvom u Smederevu gde je i dala iskaz po krivičnoj prijavi za nelegalnu gradnju.\n„Iskaz koji je Snežana Mitković dala u Smederevu je stigao kod nas. Predmet je time kompletiran i na osnovu toga sam krajem aprila podneo optužni zahtev za krivično delo građenja bez građevinske dozvole. Reč je o delu za koje je zaprećena kazna zatvora od jedne do osam godina zatvora. Sada čekamo da sud zakaže pretres, to sada sve od njih zavisi“, kaže tužilac Mihajlović za Insajder.\nProtiv investitorke Snežane Mitković podnete su dve krivične prijave - zbog nelegalne gradnje i zbog falsifikovanog zahteva za legalizaciju. Oba postupka je preuzelo Osnovno tužilaštvo u Brusu.\nBespravni objekat od preko 1.000 kvadrata izgrađen je u Nacionalnom parku i u neposrednoj blizini administrativne linije sa Kosovom koju kontroliše vojska.\nPrema istraživanju Insajdera, za postavljanje bilo kakvog objekta na toj lokaciji bila je neophodna saglasnost Ministarstva odbrane. Ispostavilo se da je investitorka Snežana Mitković iz Smedereva nikada nije tražila, a da istovremeno Ministrstvo nije reagovalo. Zahvaljujući tome bespravna gradnja se odvijala nesmetano, da bi već početkom 2018. u objektu otvoren čak i restoran.\nDve krivične prijave i više nepoznanica\nNavodna investitorka iz Smedereva Snežana Mitković, koja se na pojedinim dokumentima potpisivala i kao Matković, do danas je ostala nepoznata javnosti. Višemesečni pokušaji Insajdera da do nje dođe bili su bezuspešni, a nismo je našli ni na adresi koju je navela u zvaničnoj dokumentaciji. Na toj adresi je nije našla ni policija iz Smedereva.\nNepoznato je i da li neko moćan, i ko, “stoji” iza nje, jer je očigledno da zakoni Srbije koji važe za sve građane, sudeći prema dešavanjima čiji smo svedoci već skoro godinu dana, za investitorku Mitković ne važe. Tok izgradnje bespravnog objekta, od postavljanja temelja do otvaranja restorana, uz javnost su paralelno, ali nemo, pratile brojne državne institucije.\nTadašnji zamenik predsednika Opštine i član Gradskog veća Aranđel Stojković potvrdio je za Insajder da je pod pritiskom\nNelegalni objekat upisan u katastar na zahtev investitorke\nUmesto da bude srušen, deo nelegalnog objekta od preko 1.000 kvadrata na Pančićevom vrhu, nedavno je upisan u katastar, otkrio je Insajder. Upis je odobrila Služba za katastar nepokretnosti Raške po zahtevu investitorke Snežane Mitković. U izdatom rešenju se nigde ne navodi da je reč o nelegalnom objektu, a sve to je urađeno uprkos rešenju o rušenju i izvršenju koje je Ministarstvo građevinarstva donelo još prošle godine.\nJeličića potpisao saglasnost da je lažna prijava Snežane Mitković iz 2014. primljena te godine.\nMinistarstvo građevinarstva je prošle godine podnelo i krivičnu prijavu protiv JP Skijališta Srbije Dejana Ćike. Javno preduzeće Skijališta Srbije, bilo je praktično prva nadležna institucija kojoj se investitorka Snežana Mitković obratila 12. januara 2017. godine.\nUprkos obećanjima najviših predstavnika vlasti, objekat do danas nije srušen\nUklanjanje nelegalnog objekta već više meseci je praktično u pat poziciji - policija traži od Ministarstva da prvo pokuša rušenje bez njihove asistencije, dok ministarka građevinarstva poručuje da ne želi da na taj način ugrozi bezbednost ljudi i opreme.\nMihajlović: Nismo odustali od rušenja objekta\nNa pitanje novinara da li se odustalo od rušenja nelegalnog objekta na Pančićevom vrhu, ministarka građevinarstva Zorana Mihajlović danas je rekla da će ono biti sprovedeno samo uz asistenciju policije.\n"Ni od čega nismo odustali. Mi smo izdali potrebna akta. Kada je jedanput izdato rešenje o rušenje to rešenje postoji, nema drugog, trećeg, petog, povlačenja. Uvek se radi uz asistenciju policije, kad je budemo dobili mi ćemo sruštiti", navela je Mihajlović.\nPredsednik Srbije Aleksandar Vučić izjavio je nedavno da će izvršni organi sasvim sigurno rešiti pitanje nelegalnog objekta na Pančićevom vrhu\n„Izvršni organi će sasvim sigurno to za Kopaonik rešiti. Prepucavanja ko je nadležan, a ko nije, imamo slučajeva koliko hoćete, ali će to pitanje svakako biti rešeno od strane izvršnih vlasti“, naveo je predsednik Srbije Aleksandar Vučić, odgovarajući na pitanje Insajdera.\nKo stoji iza Snežane Mitković, odnosno ko je toliko “jak” da zbog njega/nje mnogobrojne institucije u nizu otkažu poslušnost zakonima Republike Srbije, za sada ostaje pod velom tajne – bar dok institucije ne “prorade” i počnu da obavljaju posao koji im je poveren.\nSlučajem nelegalnog objekta na Pančićevom vrhu Insajder se bavio u emisiji „Vrh bezakonja“.


NUNS: SPC nema pravo da vrši diskriminaciju pojedinih medija | Media Start Info\nNUNS: SPC nema pravo da vrši diskriminaciju pojedinih medija\nNezavisno udruženje novinara Srbije (NUNS) je najoštrije osudilo postupak Srpske pravoslavne crkve, eparhije Bačke, koja nije dozvolila ekipi televizije N1 da izveštava sa obeležavanja 79. godišnjice Racije u Bačkoj, u Crkvi Svetog Bogojavljenja Gospodnjeg u Srbobranu.\nNaime, juče je u Srbobranu obeleženo 79. godina Racije u Bačkoj, kada su 1942. godine mađarski fašisti ubili oko 4.500 ljudi – Srba, Jevreja i Roma. Parastosu i obeležavanju godišnjice u Crkvi Svetog Bogojavljenja Gospodnjeg u Srbobranu, prisustvovali su i predsednik Skupštine Vojvodine Ištvan Pastor i predsednik pokrajinske vlade Igor Mirović.\nMeđutim, televiziji N1 nije bilo dozvoljeno da uđe u portu.\n– TV N1 nema šta da traži u portama SPC na teritoriji Eparhije Bačke, tačka – rekao je sekretar Eparhije Bačke Vladan Simić.NUNS je u saopštenju za javnost takođe osudio i postupak predsednika Skupštine Vojvodine Ištvana Pastora i predsednika Pokrajinske vlade Igora Mirovića koji su, iako im je bilo ukazano da ekipi N1 nije omogućen pristup, ignorisali ceo slučaj.\n– Zahtevamo od vrha Srpske pravoslavne crkve da hitno obrazloži ovaj postupak i da osudi diskriminaciju kojoj su izloženi novinari N1, jer je ovakvim ponašanjem direktno prekršen Zakon o javnom informisanju i medijima, član 4 stav 2: “Zabranjena je neposredna i posredna diskriminacija urednika medija, novinara i drugih lica u oblasti javnog informisanja, naročito prema njihovoj političkoj opredeljenosti i uverenju ili drugom ličnom svojstvu” – navodi se u saopštenju.\nTagovi mediji, N1, NUNS, SPC\nPrethodna vestLazareva pećina podzemno čudo prirode\nSledeća vestSećanje na Dantea: Onlajn izložba crteža „Božanstvene komedije“


Projekat „Strateško partnerstvo u podršci Programu privrednog razvoja AP Vojvodine” - Služba za realizaciju programa razvoja AP Vojvodine\nProjekat „Strateško partnerstvo u podršci Programu privrednog razvoja AP Vojvodine”\nPeriod realizacije: 17.01.2007. – 31.12.2012. godine\nOvo je bio zajednički projekat Vlade AP Vojvodine i Vlade Republike Austrije, kroz koji je Austrijska agencija za razvoj (ADA) obezbedila 5 miliona eura finansijske i tehničke podrške za implementaciju šest komponenti iz Programa privrednog razvoja AP Vojvodine.\nKroz proces prenošenja znanja, projekat je bio usmeren pre svega na osnaživanje kapaciteta Pokrajine kako bi se unapredio njen društveno-ekonomski položaj i doprinelo njenom efikasnijem uključivanju u procese evropskih integracija.\nCilj projekta je bio jačanje struktura koje implementiraju mere u okviru Programa privrednog razvoja AP Vojvodine radi postizanja njihovih specifičnih ciljeva i kreiranja održive platforme za bilateralnu saradnju i transformaciju Programa privrednog razvoja APV u pretpristupni instrument za optimalno korišćenje podrške EU.\nDa bi se postigao sveobuhvatni cilj, projekat je ostvario četiri neposredna cilja:\nOsnažio je upravljački kapacitet korisnika u AP Vojvodini i pružio pomoć u razvijanju odgovarajućih organizacionih rešenja za postizanje očekivanih ciljeva Programa privrednog razvoja i njegovu transformaciju u potencijalni Predpristupni program.\nUtvrđeno je stabilno partnerstvo sa važnijim austrijskim institucijama za održivu razmenu znanja i jačanja veza sa austrijskim poslovnim sektorom za jačanje bilateralnih privrednih i trgovinskih razmena.\nPružio je odgovarajuću tehničku pomoć odabranim korisnicima, koja je odgovarala procenama potreba koje su zajednički sproveli vojvođanski i austrijski partneri.\nPružio je dodatnu finansijsku podršku koja je omogućila odabranim korisnicima da konsoliduju svoj institucionalni okvir, finansiraju nabavku opreme, instrumenata i stručno sprovedene aktivnosti koje se smatraju korisnim za postizanje njihovih određenih ciljeva.\nPodrška Austrijske agencije za razvoj u okviru projekta „Strateško partnerstvo u podršci Programa privrednog razvoja Autonomne Pokrajine Vojvodine” pružena je preko dva ključna instrumenta: tehničke pomoći (uglavnom preko austrijskih partnerskih institucija i eksperata) i finansijske podrške.\nKomponente podržane u okviru projekta „Strateško partnerstvo u podršci Programa privrednog razvoja Autonomne Pokrajine Vojvodine” su:\nCentar za strateško-ekonomska istraživanja (CESS)\nIntegrisana kvalifikaciona šema (IQS)\nŠema poslovne standardizacije i sertifikacije (BSC)\nFond za promociju izvoza poljoprivrednih proizvoda (APF)\nFond za podršku investicija u Vojvodini (VIP)\nFond za osnivanje poslovnih inkubatora (BBI)\nStručna služba za realizaciju Programa privrednog razvoja Autonomne Pokrajine Vojvodine\nStručna služba za realizaciju programa privrednog razvoja je u okviru projekta bila zadužena za implementaciju finansijske podrške i aktivno je učestvovala u svim fazama implementacije Projekta.\nStručna služba je u okviru realizacije projekta Strateško partnerstvo u podršci programa privrednog razvoja AP Vojvodine stekla dragoceno iskustvo, a putem niza treninga, seminara i edukacija značajno su unapređeni kapaciteti zaposlenih u pogledu profesionalnog znanja i iskustva, što joj pruža osnovu za buduću ulogu u realizaciji EU projekata.


Milorad Dodik: "Izetbegović glavni ideolog velikomuslimanskog nacionalizma"\nMilorad Dodik: „Izetbegović glavni ideolog velikomuslimanskog nacionalizma“\nTanjug 2. decembra 2021. 15:12\nBANJALUKA – Predsednik SNSD-a Milorad Dodik izjavio je danas da BiH ima problem sa velikomuslimanskim nacionalizmom čiji je glavni ideolog lider SDA Bakir Izetbegović.\n„Priča o funkcionalnoj BiH je samo paravan za stvaranje muslimanske države na Balkanu, a svi koji se s tim ne slažu treba da budu kažnjeni. Zato Bakir Izetbegović poziva SAD da upotrebe nešto ubedljivije protiv Republike Srpske od sankcija“, rekao je Dodik u izjavi za Srnu.\nDodik: „Pregovori o izbornoj reformi vode se samo sa strankama u Federaciji BiH“\nSrpski član Predsedništva BiH i lider SNSD Milorad Dodik pojasnio je da se pregovori o izbornom zakonu vode samo sa strankama iz Federacije BiH, a da politički predstavnici Srba u tim pregovorima ne učestvuju.\n„SNSD, a pretpostavljam i druge partije iz Republike Srpske, imaće šta da kažu posebno u vezi sa Domom naroda u FBiH, o kojem ne mogu da govore profesionalni Srbi poput Milana Dunovića i ostalih, koji su se uključili u proces predstavljajući se kao Srbi“, rekao je Dodik.


Protekao još jedan karneval u Riju - TU Magazin\nNov 13, 2018 0 Teorija zavere ili namerna greška, mapa sveta koja laže\nNov 13, 2018 0 Pčele zarađuju preko 22 milijarde evra godišnje\nNov 13, 2018 0 Salon vina Vojvodine u Beogradu\nProtekao još jedan karneval u Riju\nBy redakcija on\t Feb 9, 2016 TURIZAM, VESTI\nKarneval u Riju, petodnevni festival muzike i plesa završio se 9. februara fantastičnom paradom na Sambadromu. I ove godine festival je posetilo više od milion turista, koji uz nekoliko miliona lokalnih žitelja, predstavljaju najveću karnevalsku skupinu na svetu.\nPrvi sačuvan zapis o karnevalskim svečanostima u Riju datira iz daleke 1723. godine kada su portugalski emigranti sa okolnih ostrva, na ulice Rija izveli ljude koji su se polivali vodom, igrali i zabavljali. Samba kao jedinstveni ples je takođe rođen u Riju krajem XIX veka i nastao je kada je ritualnim Kandomble plesovima dodat ritam bubnjeva. Ove godine karneval u Riju održan je pomalo u senci straha od širenja opasnog virusa Zika.\nWEB ARHIVA Select Month November 2018 (27) October 2018 (84) September 2018 (78) August 2018 (88) July 2018 (70) June 2018 (68) May 2018 (87) April 2018 (83) March 2018 (83) February 2018 (61) January 2018 (54) December 2017 (57) November 2017 (59) October 2017 (50) September 2017 (47) August 2017 (54) July 2017 (62) June 2017 (44) May 2017 (52) April 2017 (43) March 2017 (58) February 2017 (41) January 2017 (40) December 2016 (41) November 2016 (42) October 2016 (41) September 2016 (31) August 2016 (26) July 2016 (35) June 2016 (32) May 2016 (27) April 2016 (37) March 2016 (33) February 2016 (25) January 2016 (42) December 2015 (33) November 2015 (59) October 2015 (70) September 2015 (60) August 2015 (40) July 2015 (45) June 2015 (73) May 2015 (75) April 2015 (68) March 2015 (22) February 2015 (23) January 2015 (13) December 2014 (21) November 2014 (32) October 2014 (18) September 2014 (25) August 2014 (19) July 2014 (13) June 2014 (7) May 2014 (7) December 2013 (1)


Opasnost ambrozija • ŽUPA Nikšićka, Župa u srcu - za ljepšu i bolju Župu\nOrganizacija ''Župa u srcu'' je uz podršku Ministarstva poljoprivrede i ruralnog razvoja tj. Uprave za bezbjednost hrane, veterinu i fitosanitarne poslove započela projekat ''Opasnost ambrozija'' kako bi javnost i građane upoznala sa opasnostima koje donosi dalje širenje ove invazivne biljne vrste. Ministarstvo poljoprivrede je prepoznalo opasnost ove biljke i kroz javni poziv uključilo i nekoliko organizacija građanskog društva u borbu sa ovim potencijalno velikim problemom po zdravlje ljudi i produktivnost poljoprivrednih kultura.\nGrađani Crne Gore, pa i Nikšića nijesu dovoljno upoznati sa zdravstvenim problemima koje donosi širenje ambrozije, poljoprivrednici ne znaju koliko ambrozija utiče na prinos drugih uzgojnih vrsta, a sa problemom ambrozije se nedovoljno upoznaju najmlađi kao najugroženiji od alergija koje ona donosi. Sami građani ne znaju kako i na koji način uništavati ovu biljku, kao i da je uništavanje ambrozije na sopstvenim imanjima njihova zakonska obaveza.\nProjektom se planira čišćenje jedne lokacije pod ambrozijom na teritoriji Župe, izrada promotivnog filma, priručnika, kao i kampanja za upoznavanje građana, udruženja, mjesnih zajednica i poljoprivrednika sa ovom invazivnom vrstom i posljedicama ukoliko se ona ne bude organizovano i sistematski uništavala. Ukupna vrijednost projekta je 1000 eura, a period sprovođenja projekta je 4 mjeseca.


Vrhovni komandat NATO Danijel Volters uskoro u Srbiji - Društvo - Dnevni list Danas\nPočetna » Društvo » Vrhovni komandat NATO Danijel Volters uskoro u Srbiji\nTod Danijel Volters, vrhovni komandant NATO snaga u Evropi i komandant američkih vojnih snaga u Evropi, uskoro će posetiti Srbiju tokom turneje obilaska komandi i kancelarija NATO u zemljama Evrope i atlantskog regiona.\n1Piše: FoNet 15. jula 2019. 23.01\nTo je rečeno Glasu Amerike u Vrhovnom štabu savezničkih snaga u Evropi.\nVrhovni štab savezničkih snaga u Evropi (SACEUR) nije precizirao tačan termin njegove turneje, države koje će obići, niti potenijalni datum dolaska u Srbiju, kao i ko će mu biti sagovornici.\nUkazano je da je povod za to Voltersovo preuzimanje komande, što se dogodilo 3. maja ove godine. “Vrhovni štab savezničkih snaga planira da se susretne sa liderima kako bi što bolje razumeo stanje na terenu i istražio mogućnosti za poboljšanje saradnje”, rečeno je Glasu Amerike.\nTod Danijel Volters je na poziciju vrhovnog komandanta NATO snaga u Evropi preuzeo od generala Kurtisa Skaparotija. Volters je prethodno obavljao funkcije komandanta američkih vazduhoplovnih snaga u Evropi i američkih vazduhoplovnih snaga u Africi.\nTaj visoki američki i NATO zvaničnik je aprila 2019. tokom procedure za ponovno postavljanje u čin genarala i komandanta u Odboru za oružane snage Senata SAD-a rekao da je američko prisustvo na Kosovu potrebno da bi se ojačao otpor kosovskih partnera na, kako se izrazio, spoljne maligne pretnje, podseća Glas Amerike.\ndanijel volters, Kosovo, NATO\nU Bakuu održan sastanak zvaničnika NATO-a i ruske vojske\n17. jula 2019. u 03.42\n“ … rekao da je američko prisustvo na Kosovu potrebno da bi se ojačao otpor kosovskih partnera na, kako se izrazio, spoljne maligne pretnje, podseća Glas Amerike….“\nPa dobro dosli u posetu (cipuljickoj) ‘Spoljnoj Malignoj Pretnji’, G. Generale, … vas mucenik je definitivno ‘maligan’ svom narodu i drzavi, a da li je ‘pretnja’ posle potpisivanja i visegodisnje slepe primene vaseg IPAPa, sa svojim Vulinom, Marsalom Srpskog Dobrovoljackog Vatrogasnog Drustva (formalno poznatog pod imenom: Vojska Srbije), … to procenite sami!


Tegeltija je, predstavljajući u parlamentu Srpske informaciju o realizaciji projekata koji se finansiraju iz Ekonomsko-socijalne komponente Razvojnog programa, rekao da je 210 projekata u potpunosti realizovano, 73 projekta su u fazi izvođenja radova, dva su u proceduri, a šest projekata je u fazi kompletiranja dokumentacije.\nOn je podsjetio da je iz sredstava Ekonomsko-socijalne komponente Razvojnog programa Republike Srpske zaključno sa 31. julom prošle godine odobreno ukupno 611,53 miliona KM za finansiranje 291 projekta.\nMinistar finansija je naveo da je po strukturi odobrenih sredstava za oblast infrastrukture odobreno 355,13 miliona KM, za razvoj zaposlenosti i ljudskih resursa 106,53 miliona KM, za reformu penzionog sistema 78,65 miliona KM, a zdravstvenog sistema 51,22 miliona KM i 19,98 miliona KM po odlukama Vlade za stabilizaciju funkcionisanja lokalnih zajednica.\nTegeltija je naveo da je ovo sedma godina kako se informiše Narodna skupština o utrošku sredstava ostvarenih privatizacijom “Telekoma Srpske”, kojima je “vidljivo uvećana vrijednost Republike kroz realizaciju projekata”, navodeći kao primjer podizanje kvaliteta života građana Srpske izgradnjom putne mreže, kanalizacija, škola, te stanova za boračke kategorije.\nOn je istakao da su ovim projektima obuhvaćeni svi gradovi i opštine u Srpskoj, a što je u skladu sa opredjeljenjem za uravnoteženje regionalnog razvoja Republike. Srna\nTagovi: gradovikomponentekreditinaradno skupstina rsposlanici


Prištinski mediji udarili na Gorana Bregovića\nVest da će srpski muzičar Goran Bregović biti specijalni gost na ovogodišnjem Festivalu piva u Korči, u Albaniji, pojedini prištinski portali preneli su uz opis... 05.08.2021, Sputnik Srbija\nNaime, informaciju da će Bregović učestvovati na festivalu, najpre je objavio albanski portal „ABC njuz“, najavivši da će noć kada on bude pevao, biti vrhunac proslave.Kako ovaj albanski portal piše, upravo je nastup Bregovića na čuvenom korčanskom festivalu piva organizator posebno predstavio i dao mu na značaju.Nekoliko kosovskih portala na albanskom jeziku prenelo je ovu vest, ali uz naslov: „Nekada inspiracija za masakre na Kosovu, srpski pevač pozvan na festival piva u Korči“, podsećajući i na Bregovićev nastup u Tirani 2014. godine, kada mu je tadašnji gradonačelnik Tirane, a sadašnji premijer Edi Rama, dodelio ključeve grada.Međutim, istovremeno dodaju uz potpis iste albanske medijske agencije iako tog dela nema u izvornoj vesti portala, da je Bregović sa svojom muzikom postao „inspirator za masakre na Kosovu“, navodi B92.„Podsetimo da je Bregović postao inspiracija srpskih mitova, inspirator za masakre na Kosovu, posebno pesma ‘Kalašnjikov’“, objavili su „Gazeta ekspres“, „Indeks onlajn“, „Bota sot“.Na zvaničnom sajtu Gorana Bregovića nema najave da će učestvovati na Festivalu piva u Korči.\npolitika, albanija, goran bregović, kosovo i metohija\n09:46 05.08.2021 (Osveženo: 14:56 30.08.2021)\nVest da će srpski muzičar Goran Bregović biti specijalni gost na ovogodišnjem Festivalu piva u Korči, u Albaniji, pojedini prištinski portali preneli su uz opis Bregovića kao „inspiratora za masakre na Kosovu“.\nNaime, informaciju da će Bregović učestvovati na festivalu, najpre je objavio albanski portal „ABC njuz“, najavivši da će noć kada on bude pevao, biti vrhunac proslave.\nKako ovaj albanski portal piše, upravo je nastup Bregovića na čuvenom korčanskom festivalu piva organizator posebno predstavio i dao mu na značaju.\n„Osim albanskih umetnika, di-džejeva i najpopularnijih muzičkih grupa u Albaniji, atmosfera će kulminirati poslednje večeri nastupom pevača Gorana Bregovića“, kaže se u saopštenju organizatora.\nNekoliko kosovskih portala na albanskom jeziku prenelo je ovu vest, ali uz naslov: „Nekada inspiracija za masakre na Kosovu, srpski pevač pozvan na festival piva u Korči“, podsećajući i na Bregovićev nastup u Tirani 2014. godine, kada mu je tadašnji gradonačelnik Tirane, a sadašnji premijer Edi Rama, dodelio ključeve grada.\nMeđutim, istovremeno dodaju uz potpis iste albanske medijske agencije iako tog dela nema u izvornoj vesti portala, da je Bregović sa svojom muzikom postao „inspirator za masakre na Kosovu“, navodi B92.\n„Podsetimo da je Bregović postao inspiracija srpskih mitova, inspirator za masakre na Kosovu, posebno pesma ‘Kalašnjikov’“, objavili su „Gazeta ekspres“, „Indeks onlajn“, „Bota sot“.\nNa zvaničnom sajtu Gorana Bregovića nema najave da će učestvovati na Festivalu piva u Korči.\n5 Avgust, 11:291\n5 Avgust, 12:19


Zbog pada EURIBOR-a biće niže i rate za otplatu kredita • Poportal\nKamata na tromesečne međubankarske pozajmice u evrozoni, EURIBOR, potonula je ovih dana na istorijski minimum od minus 0,49 procenata, a u Udruženju banaka Srbije kažu da je većina kredita u našoj zemlji, koja je indeksirana u evrima, vezana za EURIBOR i da će kod svih tih kredita biti primenjena nova stopa, pa će i ukupna kamata biti niža.\n„Dakle i mesečne rate za otplatu kredita (biće niže)“, rečeno je Tanjugu u UBS – u.\n„Tu procenu nije moguće dati, jer su različite kamatne stope prema vrstama kredita, različiti su rokovi otplate, kao i uslovi u pojedinačnim bankama“.\n„Dakle, vrednost EURIBOR-a direktno utiče na visinu kamate koju plaćamo i te kamate su sada na istorijski niskom nivou, jer EURIBOR ima negativnu vrednost“, ističu u UBS.\n„Ne bismo ulazili u spekulacije kako će se ta cena kretati, jer to zavisi od mnogo faktora koje u ovom trenutku niko na svetu ne može sa sigurnošću da predvidi“, navodi UBS.\nPodsećanja radi, pad EURIBORA usledio je nakon što su banke u evrozoni uzele u junu više od 1,3 biliona evra jeftinih zajmova od Evropske centralne banke, u okviru programa ECB-a da podstakne ekonomski rast 19-članog bloka, podriven krizom pandemije korona virusa.


Vestager: Veliki broj pritužbi na "Epl pej"\nVestager: Veliki broj pritužbi na „Epl pej“\nTanjug 7. novembra 2019. 17:25\nLISABON – Eplov digitalni novčanik „Epl pej“ guši konkurenciju na tržištu platnog prometa, tvrdi se u velikom broju pritužbi upućenih evropskoj komesarki za zaštitu konkurencije Margret Vestager.\n„Primili smo brojne pritužbe u vezi sa Epl pejom iz čisto konkurencijskih razloga. Ljudi smatraju da je sve teže konkurisati na tržištu lakog izvršenja plaćanja“, izjavila je Vestager na konferenciji za novinare na tehnološkoj konferenciji „Veb samit“ u Lisabonu, a prenosi CNBC.\nUsluga „Epl pej“ je dostupna u svim članicama EU, a kompanija „Lup venčers“ procenjuje da 88 odsto korisnika te usluge potiče van SAD.\n„Epl pej“, koji nastoji da se parira konkurentima kao što su Vičet (WeĆat) i Samsung Pej (Samsung Pay), ima trenutno 383 miliona korisnika širom sveta, što je više od broja korisnika koje imaju mobilne platne platforme poput Gugl Peja i Amazon Peja.\nCNBC navodi da je komesarka Vestager zauzela oštar stav u regulisanju poslovanja velikih američkih tehnoloških kompanija, budući da je samo u protekle dve godine izrekla Guglu antimponopolske kazne „teške“ preko 9,5 milijardi dolara.


Inicijativa: Za državu aktivisti nepoželjni, zločinci heroji\nNaše pravosuđe može da bude i ekspeditivno. Uzmimo samo primer aktivista Incijative mladih za ljudska Već u oktobru, ove godine. Apelacioni sud potvrdio je presudu protiv aktivista i aktivistkinja Inicijative mladih za ljudska prava koji su osuđeni za kršenje javnog reda i mira tokom tribine na kojoj je govorio osuđeni ratni zločinac Veselin Šljivančanin koja se desila sredinom januara 2017. godine. Ima onih slučajeva koji se ne mogu tako ekspeditivno rešiti kao ovaj. Otprilike u isto vreme stigla je 11 godina čekana presuda vođi zabranjenog Nacinalnog stroja Goranu Davidoviću.Deklarisani neonacista osuđen je na godinu dana zatvora posle više od decenije od trenutka kada je izvršio krivično delo. Interesantni slučajevi za poređenje. Iz Incijative najavljuju ustavnu žalbu, kao i obraćanje Evropskom sudu za ljudska prava.\nSudija je rekao da napad na aktiviste nije bio tema tog postupka, kaže Đurić. On dodaje da oni i dalje vode drugi postupak za to što smo napadnuti i protiv SNS i NN lica, a da je krivična prijava protiv NN lica odbačena. Protiv organizatora skupa, SNS, još traje, dodaje.\nVasićeva kaže da su naredni koraci žalba Ustavnom sudu, na čiju odluku će se verovatno čekati par godina, i ukoliko Ustavni sud ne utvrdi da nije došlo do povrede prava, onda se žaliti Evropskom sudu za ljudska prava u Strazburu.\n“Kada dobijamo poruku sa svih strana da su mirovni i aktivisti za ljudska prava nepoželjni, a ratnim zločincima dajte binu, dajte reflektor, dajte mikrofon i sve će to država da obezbedi, e to je loša poruka… I tako slušamo ovu presudu suda, kao deo jednog orkestra državnog koji svira za ratne zločince, a nas hoće da ućutka”, kaže Đurić.


Sudbina malih biznisa i meksičkih radnika u rukama zakonodavaca\nPredsednik Buš apeluje na članove Kongresa da ponovo ožive zakonski predlog sa ciljem da se reformiše imigraciona politika u zemlji. Taj zakonski predlog je zastao u Senatu i zakonodavci pregovaraju o kompromisima koji će, kako se nadaju, staviti tu meru ponovo na dnevni red. U medjuvremenu, biznisi koji zapošljavaju imigrante budno prate diskusije starhujući da bi pomanjkanje kongresne akcije moglo da primora njihove kompanije na zatvaranje.\nVeć više od 100 godina Kompanija za morske hranu Džej Em Klejton preradjuje rakove iz obližnjeg zaliva Česapik i prodaje ih ljubiteljima morske hrane širom Sjedinjenih Država. Svaki dan ribari sa slikovite Istočne obale Merilenda manevrišu svojim brodovima kraj dokova ove kompanije i istovaruju hiljade rakova koje su ulovili uglavnom radnici iz Meksika koji su putovali hiljadama kilometara da bi obavili taj težak posao:\n”Bez sezonskih radnika mi možemo da zatvorimo biznis. Ako zatvorimo na godinu dana možemo da zatvorimo zauvek. To je kraj svega.“\nDžek Bruks, vlasnik kompanije proveo je niz godina pokušavajući da uposli američke radnike za ulov i procesiranje rakova. Taj težak posao, za koji radnici moraju da sede na metalnim stolicama do devet sati dnevno, traje samo osam meseci godišnje i donosi prihod od svega 15-tak hiljada dolara za čitavu sezonu. Bruks kaže da većina lokalnih stanovnika više voli da radi na drugim mestima:\n”Voleo bih da ovde uposlim naše lokalne ljude. Ali uz sve prilike koje im se ovde pružaju, oni nisu dostupni.“\nSada Bruks provodi najveći deo vremena ispunjavajući formulare i radne dozvole za Sekretarijat za unutrašnju bezbednost. Oni moraju da odobre imigracione molbe za radnike poput Olge Gonzales, koja je ostavila četvorogodišnju ćerku i ostarele roditelje u Meksiku kako bi radila za ovu kompaniju. Tridesetdvogodišnja Konsuelo Martenez ostavila je porodicu u Meksiku, jer može da zaradi izmedju 70 i 100 dolara dnevno u ovoj kompaniji. Ona najveći deo novca šalje kući kako bi ishranila i obukla dvoje dece i staru baku.\n”Ne možemo da dobijemo dobar posao u Meksiku te dolazimo ovde,“ kaže ona.\nKompanija Džej Em Tejlor upošljava ove Meksikance u skladu sa programom gostujućih radnika koji bi Senat želeo da ugasi za pet godina. Sin Džeka Bruksa, 28-godišnji Klej Bruks, koji je član pete generacije ove porodice u istom biznisu, kaže da je imigraciona reforma potrebna vrlo brzo ili će on i 100 meksičkih radnika njegovog oca morati da traže novi posao:\n”To nam je potrebno više no išta sada. Veliki broj malih biznisa će sada propasti, veliki broj ljudi će biti gnevan i unesrećen, ako se ovo ne ostvari.“\nTom imigracionom merom bi se povećala američka pogranična kontrola dok bi se obezbedio način za legalizovanje statusa miliona ilegalnih imigranata koji su već u zemlji. Džek Bruks kaže da odredba o sezonskim radnicima mora biti obuhvaćena tim zakonom. Skupe kuće kraj obale su danas na mestu gde su nekada bile radnje za prodaju rakova na istočnoj obali Merilenda i porodica Bruks strahuje da bi uskoro čitava ta kultura i tradiconalni način života mogli biti izgubljeni. Sudbina ovih malih biznisa i njihovih meksičkih radnika je u rukama zakonodavaca u Vašingtonu.


MA KOLIKO TEŽAK I MUČAN, RAZGOVOR O PROŠLOSTI JE NEOPHODAN\nČetvrti u nizu seminara u okviru projekta "Priprema budućih lidera: nastavak programa"\nSrebrenica, 2-4. maj 2008.\n"Kada sam rekla da idem u Srebrenicu, moji su me pitali: 'Šta ćeš tamo? Jel' znaš gde ideš? Rekla sam da znam i sada vam kažem da se uopšte ne kajem što sam došla ovamo".\nPoslednji seminar, od ukupno četiri koliko ih je predviđeno projektom, održan je početkom maja u Srebrenici. Za tri dana koliko su boravili u ovom gradiću u kome je počinjen najveći zločin u Evropi nakon Drugog svetskog rata, polaznici seminara, mladi ljudi iz Vojvodine, posetili su memorijalni centar u Potočarima, razgovarali i družili se sa članovima Omladinskog centra, ženama iz udruženja "Majke Srebrenice" i načelnikom opštine. Mladim Vojvođanima/kama su i predstavljene aktivnosti "Kuće povjerenja" u kojoj su bili smešteni tokom svog boravka u Srebrenici. U subotu posle podne organizovan je izlet, a uveče "plesno veče" za mlade Srebreničane i njihove goste iz Vojvodine.\nRazgovarajući na temu sočavanja sa prošlošću mladi ljudi iz Vojvodine i Srebrenice brzo su se složili da vlasti u obe države ne poklanjaju dovoljno pažnje ovom problemu. Po njihovom mišljenju na delu je strategija potiskivanja i prećutkivanja. "Nama, mladim ljudima, potreban je otvoren razgovor, ma koliko on bio težak i mučan, o svim mračnim stranama neposredne prošlosti". Bez takvog razgovora, smatraju mladi, "nema normalnog života, ni moralnog, ni političkog, ni privrednog". Bez suočavanja nema budućnosti, već večno ponavljanje istog - nasilja, nepravde i zločina. "Postoji tendencija da se ovaj problem svede na problem saradnje sa Haškim tribunalom, što je pogrešno. Sudska pravda nije dovoljna, jer neće svi koji su učestvovali u nedelima biti kažnjeni, ni u Hagu, ni pred domaćim sudovima", rekla je jedna u učesnica seminara. Tokom razgovora, jedan od mladih Srebreničana je naglasio: "Za razliku od vas iz Vojvodine, mi živimo u gradu pritisnutom velikim zločinom. Ali ja neću da živim u gradu muzeju, neću da budem stanovnik muzeja, nego stanovnik grada u kome ćemo mi mladi ljudi živeti kao i svi drugi mladi ljudi u svim drugim gradovima".\nNa pitanje u čemu je po njihovom mišljenju značaj suočavanja sa prošlošću ponuđeni odgovori bi se mogli rezimirati u sledećim stavovima: "Kroz suočavanje možemo lakše prepoznati i (buduće) zlo i efikasnije mu se suprotstaviti" i "Suočavanje je važno da saznamo istinu. Istina nam je potrebna zbog pravde, a pravda zbog mira na ovim prostorima". Ili, kako je to rekao jedan od učesnika seminara: "Suočavanje sa mračnom prošlošću i zločinima počinjenim u ovim ratovima može tako dramatično delovati na ljude da menja njihovu ličnost. Ja sam učestvovao na nekoliko seminara i to je na mene ostavilo vrlo dubok trag".\nSuze u očima polaznica seminara rečito svedoče o tome koliko je razgovor sa članicama udruženja "Majke Srebrenice" bio delikatan i potresan. "Ja čekam, a mojih nigde nema. Nema ih ni među živima, ni među mrtvima. Njih nema, ali zato ima negiranja zločina". "Nas vređa negiranje zločina. Srebrenica je veoma teška priča. Živimo u mučnom isčekivanju. Živimo u moru... moru belih nišana". "Najteže mi pada kada prođem gradom i vidim ljude koji su učestvovali u zločinima kako se slobodno šetkaju. Ima ovde praznih kuća, kuća u kojima niko ne živi, jer su svi koji su u njima živeli pobijeni". "Svi koji su činili zločine, bez obzira na kojoj su strani bili, treba da budu kažnjeni. Ali, ni svet, ni domaće javno mnenje ne žele da se Karadžić i Mladić uhapse i kazne". Ovo su samo neki citati srebreničkih majki. Razgovorom sa članicama udruženja "Majke Srebrenice" veoma spretno je moderirao Rade Vukosav.\nPoslednjeg dana boravka u Srebrenici sa mladim Vojvođanima razgovarao je Abdurahman Malkić, načelnik opštine. On je istakao da su međusobni odnosi građana još uvek opterećeni nepoverenjem koje utiče čak i na tako trivijalne stvari kakav je odlazak lekaru. Po njegovom mišljenju, treba intenzivnije raditi na suočavanju, ali je postavio i pitanje kako, "kada se istina etnizuje i kada živimo u zatvorenim krugovima koji se nigde ne dodiruju". "Važan korak u dobrom smeru bio bi kada bi se zakonom zabranilo negiranje genocida i kada bi bilo manje opstrukcija oko povratka izbeglica" rekao je gospodin Malkić, dodajući da na povratak ljudi (u Srebrenicu) utiče mnogo faktora, a jedan od njih je i obrazovni sistem. "Mnogi roditelji ne žele da njihova deca slušaju predavanja o tome da su Bošnjaci želeli da proteraju Srbe", navodi Abdurahman Malkić. Po njegovim rečima i među predavačima ima onih koji su smatraju da se ne može živeti zajedno. Obnova porušenih kuća ide sporo (do sada obnovljena samo jedna trećina). Građanima se vraća njihova imovina, ali se ona ponekad ne može koristiti, jer se nalazi u minskim poljima. Malkić je izjavio da je prošle godine organizovana zajednička komemoracija žrtava zločina, te da se sa takvom praksom nastoji nastaviti i dalje.\nPoseta Srebrenici nije ostavila ravodušnim nijednog učesnika seminara. Prilikom evaluacije mladi Vojvođani su istakli da je odlazak i boravak u Srebrenici bio odlično organizovan, veoma informativan, te da su ovakvi "živi" razgovori mnogo bolji od "suvih" akademskih predavanja. Posebno je istaknut razgovor sa mladima iz Srebrenice i članicama udruženja "Majke Srebrenice". "Nikada nisam videla tako lepu prirodu, srela ljubaznije ljude i čula potresnije priče. Mislim da bi ostali mladi ljudi u Srbiji trebali da vide i čuju ovo što smo mi videli i čuli," rekla je mlada Novosađanka.\nNa seminaru su učestvovali mladi ljudi iz Zrenjanina, Novog Sada, Beočina, Rume, Stare Pazove i Inđije.\nŽelju da putuju u Srebrenicu iskazalo je više od 20 ljudi. Formirani spisak polaznika je, u poslednjem trenutku, morao biti redukovan, jer zbog novonastalih obaveza nekoliko prijavljenih (ukupno 5) nije moglo u zakazano vreme otputovati u Srebrenicu.\nO radu seminara izvestavali su Dnevni avaz i Radio Dojče vele.


Od mačo zavodnika, do gej porno glumca – GayEcho\nPoznati srpski maneken Vasa Nestorovi? 2010. godine poneo je titulu Mistera Srbije, sickness a šira javnost upoznala ga je u video-spotovima doma?ih muzi?kih zvezda. Nestorovi? je bio jedno od omiljenih lica srpskih peva?ica, ambulance pa je ?esto glumio ma?o zavodnika za potrebe snimanja muzi?kih spotova.\nJednu od najzapaženijih uloga ostvario je pre ?etiri godine u spotu popularne peva?ice Dare Bubamare za pesmu “Mami, treat mami”.\nIpak, nakon brojnih angažmana u regionu, Vasa je odlu?io da napravi veliku životu promenu, pa je promenio i glavni životni poziv.\nOn je pre tri godine potpisao ugovor sa ameri?kom producentskom ku?om “Lukas Entertejnment” koja je specijalizovana za snimanje gej porno filmova, a u debitantskom filmu partner mu je upravo vlasnik producentske ku?e, prenosi “Pink”.\nOn je filmove za odrasle koji su namenjeni publici homoseksualne orijentacije snimao pod pseudonimom Demijan Holt, a tokom boravka u Americi priznao je ljubavnu vezu sa konceptualnim umetnikom Voltom Kasidijem.\nS druge strane, 2010. godine je u intervjuu za jedan srpski magazin priznao da mu se udvaraju i muškarci, ali da ih on na fin na?in odbija uz objašnjenje da je sre?an sa svojom devojkom. Ipak, na emotivnu vezu sa bivšom devojkom stavio je ta?ku, a sada njegovu pažnju privla?e muškarci.\nVasa je u Ameriku otišao kako bi, po sopstvenom priznanju, napredovao u karijeri, a nakon što je obelodanjeno njegovo seksualno opredeljenje, mnoge devojke širom Srbije bile su razo?arane budu?i da im je Vasa bio prototip savršenog muškarca. Ipak, Nestorovi? je svoju sre?u našao u dalekoj Americi gde mu cvetaju ruže na poslovnom, ali i privatnom planu.\n« Trans glumica Alexis Arquette umrla u 47. godini\nU Meksiku održan skup za podršku gej brakovima »